title: Paavali

text: Paavali oli alun perin fariseus. Farisealaisen kasvatuksen hän sai varakkaan ja oppineen perheensä tukemana kuuluisalta rabbi Gamaliel Vanhemmalta, ja hän itse valmistui lopulta rabbiksi. Hän pääsi opintojensa jälkeen jäseneksi Synedrioniin eli juutalaisten suureen neuvostoon, sillä hän kertoo äänestäneensä kristittyjen vainojen puolesta.


title: Paavali

text: Jouduttuaan tekemisiin kristittyjen kanssa Paavali ryhtyi ensin ankarasti vainoamaan heitä. Hänen sanotaan muun muassa hyväksyneen ensimmäisen marttyyrin Stefanoksen surmaamisen. Paavali kääntyi kuitenkin itse kristinuskoon noin vuonna 33-36. Hänestä tuli uuden uskonnon huomattavin ja vaikutusvaltaisin puolestapuhuja.


title: Paavali

text: Paavali ei ilmeisesti koskaan tavannut maanpäällistä Jeesusta henkilökohtaisesti, mutta kertoi ylösnousseen Kristuksen ilmestyneen hänelle. Luukas kuvaa Apostolien teoissa Kristuksen ilmestymistä Paavalille valona Damaskon tiellä ja kertoo tämän kuulleen Jeesuksen äänen siinä. Luukkaan mukaan Paavalin kokema Kristuksen kohtaaminen oli siis aivan toisenlainen kuin ne, jotka muut apostolit olivat sitä ennen kokeneet hänen ylösnousemuksensa ja taivaaseenastumisensa välisenä aikana. Paavali itse kuitenkin katsoi kohdanneensa ylösnousseen Kristuksen oleellisesti samalla tavalla kuin muutkin apostolit, joskin viimeisenä ja kertoo nähneensä Jeesuksen. Apostolien tekojen mukaan Paavali menetti näkönsä kirkkaan näyn vuoksi ja kuuli kehotuksen mennä tapaamaan kristittyä nimeltä Ananias. Ananias julisti hänelle evankeliumia, jolloin Paavali sai näkönsä takaisin, kastettiin, tuli täytetyksi Pyhällä Hengellä ja koki kääntymyksen.


title: Paavali

text: Kokemukseen on saattanut liittyä jonkinlaista kirkkautta, sillä Paavali kuvaa useammassa kohdassa Kristuksen kasvoilta säteilevää kirkkautta, joskin on mahdollista että kyseessä on vain kielikuva. Paavali oletettavasti tiesi, minkälaisia Pietarin (Keefaan) kokemukset olivat olleet, sillä kolme vuotta kääntymisensä jälkeen hän oli noin kaksi viikkoa tämän vieraana. Paavali itse uskoi kohdanneensa ylösnousseen Jeesuksen ja ymmärsi tämän kohtaamisen kutsumusnäyksi, jossa hänet kutsuttiin julistamaan evankeliumia. Tämä kokemus sai hänet kääntymään kristinuskon vainoajista sen puolelle ja vaihtamaan nimensä.


title: Paavali

text: Paavalin kääntymisen muistopäivää on kristikunnassa paikoitellen vietetty 25. tammikuuta. Ennen vuotta 1774 se oli Suomessakin pyhäpäivä, ja nykyäänkin sama päivä on Paavalin nimipäivä.


title: Paavali

text: Paavalista tuli varhaisen kristikunnan tärkein lähetystyöntekijä ja ensimmäinen teologi. Raamatun kanonisoidut kirjeet eri seurakunnille sisältävät suuren määrän Paavalin teologiaa ja Apostolien teot kertovat kolmesta Paavalin tekemästä lähetysmatkasta. Ensimmäisen lähetysmatkansa Paavali teki Syyrian ja Kilikian paikkakunnille. Syyrian kristillisen lähetystyön keskuksena toimi silloin Antiokia. Sikäläisestä seurakunnan johtajasta, Barnabaksesta tuli Paavalin tukija ja työpari. Paavali oli Rooman kansalainen, toisin kuin monet muista kristinuskon varhaisvaiheiden vaikuttajista. Tämä helpotti hänen toimintaansa valtakunnan alueella.


title: Paavali

text: Jerusalemin apostolikokouksessa 40-luvun lopulla sovittiin työnjaosta Paavalin ja Jerusalemin seurakunnan johtajien välillä. Nämä johtajat, Jaakob, Pietari ja Johannes keskittyivät työhön juutalaisten, Paavali ja Barnabas taas muiden kansojen eli pakanoiden keskuudessa. Apostolikokouksessa sovittiin, ettei Paavalin perustamia pakanakristillisiä seurakuntia velvoitettu noudattamaan Vanhan testamentin lakia eikä juutalaisia tapoja. Tämä sopimus aiheutti myöhemmin närää esimerkiksi Paavalin ja Pietarin välille. Paavali moitti Pietaria ulkokultaisuudesta, koska tämä suosi juutalaiskristittyjen ateriasäädöksiä , joista monet kristinuskoon kääntyneet juutalaiset pitivät kiinni, eikä ollut suostunut pakanakristittyjen kanssa samalle aterialle. Myös Paavalin ja Barnabaan yhteistyö lopulta katkesi samasta syystä.


title: Paavali

text: Jerusalemissa pidetyn apostolien kokouksen jälkeen Paavali lähti toiselle lähetysmatkalleen. Sen hän aloitti kulkemalla jälleen Syyrian ja Kilikan kautta, mutta hän jatkoi matkaansa Makedonian Filippiin sekä edelleen muun muassa Tessalonikaan, Ateenaan ja lopulta Korinttiin, jossa hän asui puolitoista vuotta, ennen kuin palasi Antiokiaan. Kaikille näille paikkakunnille hän perusti seurakuntia.


title: Paavali

text: Antiokiasta Paavali lähti myöhemmin vielä kolmannelle lähetysmatkalle, jolla hän kävi muun muassa Efesoksessa.


title: Paavali

text: Paavali joutui monesti virkavallan käsiin ja kärsi muutenkin elämänsä aikana paljon. Hän esimerkiksi sai ruoskaniskuja ja raippoja, joutui kivitetyksi, kärsi kolmesti haaksirikon ja näki nälkää. Koska Paavali ei kuulunut Jeesuksen 12 apostolin joukkoon, kaikki eivät pitäneet häntä täysivaltaisena apostolina, ja hän joutui monesti puolustamaan valtuutustaan. Hän kuitenkin piti myös itse itseään vähäisimpänä apostoleista, koska oli aiemmin vainonnut kristittyjä.


title: Paavali

text: Apostolien tekojen loppuluvuissa kerrotaan, että kun Paavalia vastaan oli nostettu oikeusjuttu, hänet vangittiin ja vietiin laivalla Roomaan.. Matkan varrella hän joutui haaksirikkoon, mutta pelastautui Maltaan, ja vasta kolmen kuukauden kuluttua matkaa voitiin jatkaa Roomaan. Hän asui Roomassa kaksi vuotta ja julisti siellä evankeliumia.


title: Paavali

text: Raamatussa ei kerrota Paavalin kuolemasta. Kristillisen perimätiedon mukaan Pietari ja Paavali kuitenkin teloitettiin Neron kristittyjen vainoissa, mahdollisesti samana vuonna. Koska Paavali oli Rooman kansalainen, hänet mestattiin miekalla. Tarkasta vuodesta ei ole varmuutta, mutta useimmiten Paavalin kuolinvuosi ajoitetaan keisari Neron vainoihin tai sen kynnykselle vuoteen 63 tai vuoteen 64.


title: Paavali

text: Paavalin hauta sijaitsee mahdollisesti San Paolo fuori le mura -basilikassa. Haudasta löydetyt luut kuuluvat hiiliajoitustutkimusten perusteella ajanlaskumme ensimmäisellä vuosisadalla eläneelle henkilölle.


title: Paavali

text: Paavalin teologian keskeinen ajatus liittyi hänen käsitykseensä Kristuksen ylösnousemuksesta ja läsnäolosta uskovassa. Kun ihminen uskoo ja hänet kastetaan Kristuksen nimeen, Kristus asettuu asumaan häneen ja vapauttaa hänet synnin vallasta. Usko kohdistuu Paavalin mukaan Jeesuksen vereen. Tämän uskon Jumala lukee vanhurskaudeksi, jolloin Paavali voi puhua jumalattoman vanhurskauttamisesta. Tämän seurauksena kääntyneessä syntyy halu elää Jumalan tahdon mukaan ja osallistua paikallisen seurakuntayhteisön elämään.


title: Paavali

text: Paavali piti yhteyttä perustamiinsa seurakuntiin kirjeitse ja työtovereiden välityksellä. Hänen kirjeensä näyttivät suunnan kristinuskolle ja sen tulkinnalle. Paavali otti etäisyyttä juutalaisiin tapoihin, joten myös pakanoiden oli helpompi kääntyä kristinuskoon. Paavalin kirjeitä kopioitiin ja leviteltiin laajalti. Antiikin maailman tyyliin tämä antoi monille kirjoittajille kimmokkeen laatia niin sanottuja pseudepigrafisia kirjeitä eli kirjoittaa omaa tekstiä kuuluisamman Paavalin nimissä.


title: Paavali

text: Paavalin nimissä on laadittu 13 kirjettä, mutta yleisesti Paavalin aidoiksi kirjeiksi luetaan seitsemän tekstiä:Paavalin kirjeet ovat syntyneet sanelemalla kirjurille. Ne eivät ole uskonnollisia tutkielmia, vaan vastauksia seurakunnan päivittäisiin asioihin. Kirjeiden rakenne noudattaa tiettyä kaavaa. Ensin Paavali mainitsee kirjoittajan tai kirjoittajien nimet ja sen jälkeen vastaanottajien nimet. Alkutervehdyksen jälkeen seuraa kiitosrukous. Runko-osassa kerrotaan varsinainen asia. Lopuksi Paavali kertoo matkasuunnitelmistaan ja lähettää terveisiä ystävilleen.


title: Paavali

text: Paavalin kuoleman jälkeen hänen perinteensä säilyi seurakunnissa ja hänen kirjeensä saivat jatkuvasti uusia lukijoita. Ajan kuluessa huomattiin, että Paavalin kirjeiden sisällöt eivät enää vastanneet seurakuntien uusiin ajankohtaisiin kysymyksiin. Paavalin kuoleman jälkeen seurakunnat olivat vakiinnuttaneet asemansa ja kristinusko oli etääntynyt yhä enemmän juutalaisista juuristaan.


title: Paavali

text: Muuttuneet olosuhteet vaativat lisäopastusta ja niinpä Paavalin nimissä laadittiin uusia teoksia. Tätä kirjallisuutta kutsutaan Paavalin koulukunnan kirjallisuudeksi eli deuteropaavalilaiseksi kirjallisuudeksi. Antiikin aikana toisen nimissä julkaiseminen eli pseudepigrafia oli täysin hyväksyttävää eikä se vaikuttanut tekstin arvovaltaan. Todennäköisesti lukijat usein tiesivät, että kyse ei ollut aidosta historiallisesta tekstistä. Sitä luettiin mikäli tekstin kirjoittajaksi mainittiin arvovaltainen henkilö, ja mikäli teksti oli vakuuttavaa.


title: Paavali

text: Paavalin kirjeistä kuutta pidetään Paavalin koulukunnan kirjallisuutena. Suurin yksimielisyys vallitsee neljästä kirjeestä:Loput kaksi kirjettä jakavat tutkijoita, ja ne jätetään yleensä syrjään Paavalin oppia tutkittaessa:.Kaikki Paavalin 13 kirjettä antavat ymmärtää olevansa Paavalin itsensä kirjoittamia. Tekstien jakaminen aitoihin ja Paavalin jälkeisiin on suoritettu vertaamalla oppia, kirjoittamistyyliä, kirjoittajan tilannetta ja seurakunnan tilannetta. Seitsemän aitoa kirjettä on tunnistettu niiden yhtäläisen uskonopin ja kirjeiden yhtäläisyyden Paavalin elämänvaiheiden kanssa. Esimerkiksi pastoraalikirjeiden eli seurakunta elämään ohjeistavien kirjeiden näkemys seurakunnan viroista viittaa ensimmäisen vuosisadan lopun tilanteeseen.


title: Paavali

text: Apostolien tekojen kirjoittaja uhraa yli puolet papyruksestaan Paavalin vaiheiden kuvaukselle. Luukkaan väitetään kirjoittaneen Luukkaan evankeliumin ja Apostolien teot. Kirjoittajan nimeä ei tosin mainita missään vaiheessa, vaan kirjat liitettiin Luukkaaseen toisella vuosisadalla. Samoin ei ole varmuutta onko kyseessä sama Luukas, joka mainitaan Paavalin kirjeissä.


title: Paavali

text: Kirjoittajaa on pidetty Paavalin matkakumppanina, koska hän kirjoittaa ajoittain me-muodossa. Toisaalta kirjoittaja katoaa ajoittain näyttämöltä ja jatkaa minä-muodossa. Kirjoittaja ei kerro mitään itsestään tai toimistaan matkakumppanina. Apostolien teoissa ei ole suoria merkkejä, että kirjoittaja olisi henkilökohtaisesti tuntenut Paavalin.


title: Paavali

text: Luukas omisti yli puolet Apostolien teot -kirjastaan Paavalin lähetysmatkojen kuvaukselle. Siksi olisi syytä olettaa, että Luukas olisi nojautunut Paavalin kirjoittamiin kirjeisiin. Tässä oletuksessa on kaksi ongelmaa. Ensinnäkin Luukas ei mainitse, että Paavali edes olisi kirjoittanut kirjeitä. Toiseksi Luukkaan kuvaus Paavalista poikkeaa huomattavasti Paavalin kirjeiden kuvauksesta.


title: Paavali

text: Luukas ratkaisi kristinuskon suhtautumisen juutalaiseen lakiin eri tavalla kuin Paavali. Tämä on vääristänyt Apostolien tekojen kuvaa Paavalista. Luukkaan mukaan Mooseksen laki velvoittaa edelleen juutalaiskristittyjä. Tämä ei sovi yhteen Paavalin kirjeiden sanoman kanssa. Luukas ei muokannut kuvaa Paavalista vain teologisista ja julistuksellisista syistä. Luukas ihaili Paavalia ja kuvasi hänet suurmiehenä. Hän loi kuvan silotellusta, itsevarmasta ja diplomaattisesta miehestä, joka erosi Paavalin kirjeiden esittelemästä miehestä.


title: Juhani Raattamaa

text: Juhani ("Johan") Raattamaa (12. syyskuuta 1811 Kaaresuvanto – 7. maaliskuuta 1899 Saivomuotka) oli lestadiolaisuuden ensimmäisiä maallikkosaarnaajia ja Lars Levi Laestadiuksen läheinen työtoveri.


title: Juhani Raattamaa

text: Juhani Raattamaa syntyi Ruotsissa Kaaresuvannon pitäjässä 12. syyskuuta 1811. Vanhemmat olivat pienviljelijöitä. Heidän perheeseensä syntyi kuusi lasta. Veljeksistä Pekasta, Juhanista ja Erkistä tuli myöhemmin lestadiolaissaarnaajia.


title: Juhani Raattamaa

text: Hän asui samalla paikkakunnalla, jolla Lars Levi Laestadius toimi pappina, ja tutustui tähän ollessaan 18-vuotias. Hän kävi Laestadiuksen pitämillä ehtoollisilla. Laestadius valitsi Raattamaan katekeetaksi vuonna 1830 pitämään katekismuskoulua lapsille. Laestadius kirjoittaa uudesta katekeetastaan näin: ""Jollei tuota kirottua viinaa olisi ollut saatavissa, niin olisi Raattamaa jo siihen aikaan ollut koko Lapinmaan etevin katekeetta. Mutta mainittu myrkky pilasi kokonaan miehen"". Raattamaa kirjoittaakin myöhemmin ikävuosien 24:stä 30:een olleen ""häpeällisten töiden sumentamaa aikaa"".


title: Juhani Raattamaa

text: Raattamaan omatunto koki uuden herätyksen jouluna 1844 samaan aikaan Laestadiuksen hengellisen murroksen aikoihin. Hän löysi maantieltä lompakon, jonka palautti omistajalleen. Hän kuitenkin vaati kolmasosaa löydetyn rahamäärän arvosta, mihin lompakon omistaja ei suostunut. Lompakon omistaja väitti osan rahoista kadonneen. Raattamaa kertoi tapauksesta Laestadiukselle, joka läksytti tätä ahneudesta ja itserakkaudesta.


title: Juhani Raattamaa

text: Laestadius oli opettanut heränneitä rukoilemaan "armonmerkkiä" eli kokemusta siitä, että Jumala on heille armollinen ja antaa synnit anteeksi. Raattamaa koki anteeksiantamuksen 1846 kirkossa kuunnellessaan Laestadiuksen saarnaa. Hän kirjoittaa omaelämäkerrassaan tapauksesta seuraavaa:


title: Juhani Raattamaa

text: Herätysten alettua 1840-luvun jälkipuoliskolla Ruotsissa oli voimassa konventikkeliplakaatti, joka kielsi maallikkojen pitämän hengelliset kokoukset. Konventikkeliplakaattia kierrettiin seurakunnan Lähetyskoulujen ja pyhärukousten avulla. Raattamaa ei aluksi opettanut aikuisia, vaan piti lapsille katekismuskoulua eli lähetyskoulua, jonka jälkeen hän illalla puhui myös koulutalolle kokoontuneille vanhemmille. Pyhärukous oli paikallisseurakunnan "sanajumalanpalvelus", joita vietettiin maallikkovoimin kirkolta kaukana olevissa kylissä. Seurakunta asetti pyhärukousten pitäjät, joiden vastuulla rukousten pitäminen oli. Näin lestadiolaisuus lähti leviämään laajemmalle.


title: Juhani Raattamaa

text: Myöhemmin Raattamaa vapautettiin koulunopettajan toimesta ja ylennettiin koulumestariksi, ja hän alkoi saarnata ympäri Lappia. Hän saarnasi koulumestarin ominaisuudessa yhteistyössä Laestadiuksen kanssa ja kävi tämän luona noin kahdesti vuodessa kertomassa toiminnastaan. Raattamaa vietti koulumestarin matkoilla viikkoja ja jopa useita kuukausia. Hänestä tulikin varsin tunnettu saarnaaja lestadiolaisten keskuudessa. Juhani Raattamaata on kutsuttu Perä-Pohjolan Paavaliksi ja Pohjolan suurimmaksi maallikkosaarnaajaksi. Raattamaa kirjoitti paljon kirjeitä heränneille, ja Laestadiuksen kuoleman jälkeen häneltä kysyttiin neuvoja erilaisiin asioihin. Hän osasi Raamattua hyvin. Kirjeitä häneltä on säilynyt runsaat 300.


title: Juhani Raattamaa

text: Raattamaa käytti paljon niin sanottuja taivaan valtakunnan avaimia, joiden merkitystä vanhoillislestadiolaisuudessa korostetaan edelleen. Hän suositteli niiden käyttöä myös Laestadiukselle, joka kuitenkin käytti niitä paljon varovammin, koska pelkäsi armovarkaita.


title: Juhani Raattamaa

text: Raattamaa yritti estää turhaan viimeisinä elinvuosinaan jo alkanutta hajaantumiskehitystä. Lestadiolaisuus hajaantui hänen viimeisinä vuosinaan esikois-ryhmään ja vanhoillislestadiolaiseen ryhmään. Raattamaan opetus ja toiminta on ollut niin moniselitteistä, että useampi lestadiolaisryhmä voi katsoa noudattavansa hänen näkemyksiään. Raattamaan auktoriteettiasemasta Erkki-Antti Juhonpietin mielessä on osoituksena hänen kirjeensä. Erkki Antti Juhonpieti varoittaa kirjeessään Norjaan ottamasta vastaan saarnaajia, jotka eivät ole yhteistyössä Juhani Raattamaan ja muiden lestadiolaissaarnaajien kanssa: ""Älkää ottako muukalaisia ääniä vastaan, vaikkapa kuinka kauniilta kuulostaisit, sillä te tiedätte, että Juhani Raattamaa on jälkeen Laestadiuksen säilyttäny puhtaan opin hänen työkumppaneittensa kanssa."" Näitä lestadiolaisuudessa yleisesti hyväksyttyjä seurakuntavanhimpia olivat Raattamaan lisäksi Erkki Antti Juhonpieti, Antin-Pieti, Ies-Pieti, Isak Poromaa, Paulus Palovaara, Henrik Parkajoki (Parka-Heikki), Pekka Raattamaa, Iisakki Huhtasaari ja Joonas Purnu.


title: Juhani Raattamaa

text: Juhani Raattamaa kuoli Saivomuotkassa 7. maaliskuuta 1899. Hänen vaimonsa Karoliina Raattamaa kuvasi viimeisiä hetkiä ennen kuolemaa seuraavasti:


title: Juhani Raattamaa

text: Raattamaan hautajaissaattueen kerrotaan olleen noin kahden kilometrin pituinen. Raattamaan hautakiveen kirjoitettiin: "Ensimmäinen saarnaaja hengellisestä liikkeestä".


title: Kulttuuri-imperialismi

text: Kulttuuri-imperialismi tarkoittaa taloudellista, teknologista ja sivistyksellisestä ylivaltaa, joka sanelee ja yhdenmukaistaa vaikutuspiiriinsä joutuneiden yhteiskuntien arvot sekä käsityksen sivistyksestä, tiedosta ja kulttuurista. Kulttuuri-imperialismia on esiintynyt jo muinaisten suurvaltojen, kuten Rooman valtakunnan, yhteydessä. Modernin maailman kulttuuri-imperialismissa länsimaiset ideologiat, yhteiskuntarakenteet, kauneusihanteet, moraalikäsitykset, käsitykset seksuaalisuudesta, kulutustottumukset, ajatukset työstä, vapaa-ajasta, musiikista, ruoasta ja koko elämästä kaikkine osatekijöineen esiintyvät tavoiteltavina malleina kaikkialla länsimaiden sisällä ja ulkopuolella.


title: Kulttuuri-imperialismi

text: Kulttuurien kohtaamisten seurauksia tutkii akkulturaatiotutkimus.


title: Progressiivinen metalli

text: Progressiivinen metalli on progressiivisen rockin raskaampi muoto. Se eroaa muusta metallimusiikista monimutkaisten rumpukomppien ja tahtilajien osalta. Tyypillistä "progemetallille" on myös futuristinen soundimaailma lukuisine kitaraefekteineen ja kosketinsoitinsaundeineen. Laulu on vahvasti eläytyvää ja voi hetkessä vaihdella herkästä tulkinnasta matalaan murinaan. Lisäksi kappalerakenteet eivät ole tyypillisen suoraviivaisia vaan "kehittyviä".


title: Progressiivinen metalli

text: Sanana progressiivinen tarkoittaa sanakirjamääritelmän mukaan 1) asteittain kehittyvää, kasvavaa, etenevää sekä 2) uudistusmielinen, kehittävä, edistyksellinen. Tämä pätee myös progressiiviseen metalliin, sillä varsinkin monelle modernin ja ehkä kevyemmän progressiivisen metallin edustajalle on tyypillistä, että kappaleet "kehittyvät asteittain". Alussa on yksinkertainen melodia ja siihen lisätään elementtejä sekä kasvatetaan sitä. Vaihtelevuus on myös pääosassa, sillä progressiivinen metallikappale koostuu yleensä monesta osasta ja voi sisältää kaikkea herkän bluestulkinnan ja hyökkäävän thrash metalin väliltä.


title: Progressiivinen metalli

text: Aiemmin kuvattu monipuolinen soundimaailma on myös varsin tärkeässä osassa. Kitarat ovat vahvasti prosessoituja, lauluefektejä on runsaasti ja kosketinsoittaja loihtii mitä erilaisimpia soundeja sekä efektejä monenlaisten syntetisaattorilaitteiden kautta. Metallimusiikille muutoin poikkeuksellista tunnelmaa haetaan joskus myös esimerkiksi Hammond-urkujen, mellotronin ja rhodes-pianon avulla.


title: Progressiivinen metalli

text: Kappaleiden pituus on usein tärkeässä osassa puhuttaessa progressiivisesta metallista. Kärjistetysti voidaan sanoa, että progemetallikappaleet kestävät aina yli 4 minuuttia, melko usein yli 10 minuuttia ja joskus jopa yli 20 minuuttia. Esimerkiksi Dream Theaterin pisin kappale "Six Degrees of Inner Turbulence" kestää 42 minuuttia ja 4 sekuntia ja se on jaettu kahdeksaan osaan.


title: Progressiivinen metalli

text: Rytminen "kikkailu" eli monimutkaiset tahtilajit ja niiden runsaat vaihdokset ovat progressiivisen metallin hallitseva piirre. Ääripäänä voisi mainita fuusiojazzin ja progemetallin sekoituksen LTE:n, Liquid Tension Experiment, tai teknisen Spastic Inkin. Toinen tärkeä seikka on modulaatiot ja sävellajin vaihdokset. Sointurakenteet ovat myös monimutkaisempia kuin tavallisessa metallimusiikissa ja erilaisia sus-sointuja käytetään paljon.


title: Progressiivinen metalli

text: Soolot ovat tärkeässä roolissa progressiivisessa metallissa. Kitarasoolot ovat pitkiä ja monimutkaisia, efektejä on paljon ja sooloissa käytetään monimutkaisia skaaloja, joskaan niitä ei noudateta orjallisesti vaan poimitaan nuotteja muista skaaloista ja rinnakkaissävellajista. Kosketinsoitinsoolot ovat myös yleisiä ja niissä käytetään monenlaisia efektejä ja syntetisaattorisoundeja.


title: Progressiivinen metalli

text: Vokaalit ovat teknisiä ja lauluosuuksiin kuuluu voimakas fraseeraus sekä erilaiset tehokeinot, kuten örinä, huuto ja rääkyminen. Pääasiallisesti näitä kuitenkin käytetään vähän, mutta tehokkaasti erilaisten tunnetilojen kuvaamiseen. Laulutekniikoita käytetään monipuolisesti, ei tyydytä pelkkään rintaääneen vaan ns. pää-ääni ja falsetti ovat myös käytössä. Vaikutteita laulun osalta otetaan usein 1980-luvun heavy metalista sekä sitä kautta myös power metalista.


title: Progressiivinen metalli

text:
Progressiivisen rockin ja metallin välillä oli vuorovaikutusta jo 1970-luvulla. Progressiivisen heavyrockin pioneerina on usein pidetty brittiläistä Uriah Heep -yhtyettä. Varsinaisen progressiivisen metallin voidaan
voidaan katsoa alkaneen 1980-luvun puolivälissä sellaisten yhtyeiden kuin Celtic Frost, Queensrÿche, Fates Warning ja Savatage tuotannosta. Suurempaan suosioon progressiivinen metalli nousi 1990-luvun alussa Queensrÿchen "Silent Lucidityn" ja Dream Theaterin "Pull Me Underin" noustua hiteiksi radiossa ja Music Televisionilla. Myös Primus raivasi tilaa myöhemmille progemetalliyhtyeille. Uuden sukupolven progressiiviselle
metallille () puolestaan tietä raivasivat muun muassa Devin Townsend ja Tiamat. Varsinaisia uuden sukupolven progemetalliyhtyeitä puolestaan ovat muun muassa Tool, Strapping Young Lad ja Opeth.


title: Progressiivinen metalli

text: Progressiivisella metallilla on lukuisia eri alalajeja, sillä eri yhtyeet ottavat vaikutteita eri genreistä. Voidaan myös sanoa, että progressiivinen rock ja jazz ovat vaikuttaneet syvästi myös moniin sellaisiin merkittäviin metalliyhtyeisiin, joita ei kuitenkaan yleensä pidetä progressiivista metallia edustavina. Esimerkiksi Mercyful Faten sävellykset ovat proge-vaikutteisia ja monimutkaisia. Samaa voidaan sanoa joistakin melodisen black metalin edustajista, esimerkiksi Emperorista (sekä yhtyeen keulahahmon, Ihsahnin, sooloprojektista).


title: Progressiivinen metalli

text: Tyylilajin jälkeen on ilmoitettu esimerkkiyhtye "kursiivilla".Lisäksi useimmat progressiivisen metallin yhtyeet ottavat osasia eri metallityylisuunnista.


title: Korisliiga

text: Korisliiga on miesten koripallon pääsarja Suomessa. Miesten pääsarjaa on pelattu Korisliiga-nimellä kaudesta 2005–2006 lähtien. Kaudella 2004–2005 sarjasta käytettiin sen pääsponsorin mukaan nimeä Sparliiga. Kaudet 1999–2004 sarjaa pelattiin nimellä SM-koris ja tätä ennen sarjasta on käytetty nimeä miesten koripallon SM-sarja.


title: Korisliiga

text: Miesten koripallon Suomen mestaruudesta on pelattu vuodesta 1939 lähtien, jolloin mestaruuden voitti Ylioppilaskoripalloilijat Helsingistä. Eniten Suomen mestaruuksia (kaikkiaan 14) on voittanut Pantterit.


title: Korisliiga

text: Urheilusanomien tammikuussa 2015 julkaiseman artikkelin mukaan Korisliiga on Euroopan 15. paras kansallinen pääsarja.


title: Korisliiga

text: Suomen Koripalloliitto kokosi keväällä 1939 kahdentoista joukkueen sisäsarjan kilpailemaan ensimmäistä kertaa koripallon miesten Suomen-mestaruudesta. Ensimmäisellä kaudella mukana oli kahdeksan joukkuetta pääkaupunkiseudulta, kaksi joukkuetta Kotkan seudulta sekä kaksi joukkuetta Viipurista. SM-historian ensimmäiset pisteet teki Eiran Kisa-Veikkojen Kaarlo Einiö. Sarjajärjestelmänä ensimmäisellä kaudella oli kahden häviön cup, josta loppusarjaan pääsi mukaan neljä parasta joukkuetta. Kauden ottelut pelattiin maalis-huhtikuun aikana. Loppuotteluun selviytyivät Eiran Kisa-Veikot sekä Ylioppilaskoripalloilijoiden ykkösjoukkue. Kisa-Veikot kuitenkin luovuttivat ottelun, koska jalkapallosarjat olivat jo ehtineet jo alkaa ja samat miehet edustivat seuraa myös jalkapallossa. Historian ensimmäisen Suomen-mestaruuden voitti siis Ylioppilaskoripalloilijat.


title: Korisliiga

text: Toista kertaa Suomen-mestaruudesta pelattiin syksyllä 1940. Tämä oli ensimmäinen varsinainen koripallon mestaruussarja, sillä ensimmäistä kertaa sarjan kaikki kahdeksan joukkuetta kohtasivat toisensa kertaalleen. Mestaruussarjan otteluita otettiin myös juuri perustetun vedonlyöntitoimisto Oy Tippaustoimisto Ab:n (myöh. Veikkaus Oy) vetokohteiksi. Koripallon suosio Suomessa kasvoikin vedonlyönnin ansiosta huomattavasti. Sarjan voittajaksi ylsi vuonna 1940 Eiran Kisa-Veikot, joka sai samalla ensimmäistä kertaa Oy Perkko Ab:n lahjoittaman karhunkuvioin koristellun kiertopalkinnon. Kiertopalkinnon perusteella mestaruussarjaa alettiin kutsua myös Karhunpokaalisarjaksi. Vuosien 1940 ja 1941 mestaruussarjoissa kaikki kahdeksan joukkuetta olivat helsinkiläisiä, lisäksi mukana oli myös armeijan joukko-osastoja. Vuoden 1941 mestaruussarjan voittikin Kadettikoulun joukkue. Vuoden 1941 alussa Koripalloliitto asetti mestaruussarjaan koripallon nykytilanteeseen nähden erikoisen rajoituksen, sillä rajoituksen mukaan sarjaa eivät saaneet pelata pelaajat, joiden pituus ylitti 190 senttimetriä.


title: Korisliiga

text: Jatkosodan takia koripallon SM-sarja jäi pelaamatta vuosina 1942 ja 1943. Urheilujärjestöt pyrkivät pitämään kuitenkin toimintaa yllä vaikeinakin aikoina henkisen terveyden ylläpitämiseksi. Suomen Koripalloliitto oli sotavuosien yksi aktiivisimmista urheilujärjestöistä ja SM-sarjan sijaan sotavuosina koripalloa pelattiinkin niin sanotussa sotasarjassa, jonka otteluita löytyi myös veikkauslistalta.


title: Korisliiga

text: Sotavuosien jälkeen SM-sarja pääsi kolmen vuoden tauon jälkeen käyntiin syksyllä 1944, jolloin seitsemän joukkueen yksinkertaisen sarjan voitti helsinkiläinen Kiri-Veikot. Samana vuonna pelattiin ensimmäistä kertaa myös naisten Suomen-mestaruudesta, jonka vei nimiinsä Helsingin Tarmo. Koripalloliitto oli tehnyt yhteistyötä jo monen vuoden ajan Työväen Urheiluliiton kanssa ja liitot järjestivätkin vuosina 1945 ja 1946 yhteisen Suomen-mestaruussarjan. Vuonna 1945 SM-sarjassa pelasi kahdeksan joukkuetta, joista voiton vei Kiri-Veikot. Seuraavana vuonna sarjassa pelasi kymmenen joukkuetta, joista Suomen-mestaruuden voitti Helsingin NMKY.


title: Korisliiga

text: Suomen Koripalloliitto liittyi vuonna 1946 Suomen Voimistelu- ja Urheiluliittoon. Tämän johdosta TUL katkaisi kahdeksan vuotta kestäneen yhteistyösopimuksensa Koripalloliiton kanssa. Koripalloliitto kirjoitti kuitenkin huhtikuussa 1947 uuden liittokohtaisen yhteistyösopimuksen TUL:n kanssa ja liitot sopivat, että vuoden 1947 Suomen-mestari ratkaistaan kummankin liiton sisäisten mestareiden keskinäisessä ottelussa. Suomen-mestaruuden voitti SKL:n sarjassa pelannut Helsingin NMKY voittamalla finaalissa TUL:n mestarin Työväen Maila-Pojat.


title: Korisliiga

text: Kesäkuussa 2015 Suomen Koripalloliitto ja Elisa tiedottivat 3+1-vuotisesta yhteistyösopimuksesta, jonka mukaisesti Elisa Viihde -palvelu lähettää Korisliigan kaikki runkosarja- ja pudotuspeliottelut maailmanlaajuisesti. Otteluiden katselu myös mobiililaitteilla on mahdollista. Lähetystekniikassa hyödynnetään areenoiden edelliskaudella asennettuja automaattikameroita.


title: Korisliiga

text: Lokakuussa 2014 Korisliiga ja seurat aloittivat kolmivuotisena projektina kaikkien Korisliigaotteluiden suoratoiston KorisliigaTV:n välityksellä. Ottelut olivat katsottavissa ympäri maailman. Kameratuotanto tapahtui vastaavaa palvelua muun muassa Euroliigaan tuottavan belgialaisyrityksen avulla, ja jakelualustan tuotti suomalaisyritys. Palvelu tuotettiin liikkeen tunnistavien automaattikameroiden avulla. Lisäksi KorisliigaTV tuotti koosteet otteluista, valmentajahaastattelut sekä reaaliaikaisia huippuhetkiä otteluista. Kaikkia otteluita ei selostettu. KorisliigaTV oli maksullinen, ja katseluoikeuksia pystyi ostamaan runkosarjassa joko yksittäisiin otteluihin, tietyn joukkueen kaikkiin otteluihin tai kaikkien joukkueiden kaikkiin otteluihin. Pudotuspeleistä KorisliigaTV näytti, osin muuta kautta televisioitavien ottelujen vuoksi, 12–31 ottelua. KorisliigaTV:n lisäksi Yleisradio esitti Korisliiga-otteluita Urheiluviikonloppu-lähetyksissään. Urheilusanomat esitti otteluita tilaajilleen viikoittain, ja VeikkausTV lähetti muutamia otteluita.


title: Korisliiga

text: Lähteet:


title: Korisliiga

text: Suurimmat yleisömäärät runkosarjassa.Vuosina 1942 ja 1943 jatkosota esti pelaamisen mestaruudesta.


title: Korisliiga

text: Suomen Koripalloliitto palkitsee vuosittain pelikausien parhaat seuraavissa kategorioissa:Katso:


title: Mobsters

text: Mobsters on Burger Gamesin mafia-aiheinen roolipeli, joka sijoittuu kieltolain ajan Yhdysvaltoihin. Peli sisältää melko yleisen hahmonluonti- ja sääntöjärjestelmän sekä säännöt mafiaperheen hallinnoimiselle. Peli on englanninkielinen.


title: Mobsters

text: Pelin sääntöjärjestelmä on 90-luvun lopun roolipeleille tyypillinen noppa+taito -mekaniikka, jossa ratkaisumenetelmänä on nopanheitto, johon lisätään hahmon taitoarvo ja/tai pelitilanteen aiheuttama positiivinen tai negatiivinen muutos. Tämän jälkeen summaa verrataan vaikeusasteeseen, joka määräytyy sen mukaan, mitä hahmo yrittää tehdä. Mikäli nopanheiton tulos on suurempi kuin vaikeusaste, hahmo onnistuu yrityksessään.


title: Mobsters

text: Pelin hahmonluonti- ja perussääntöjärjestelmä on melko geneerinen ja sopii käytettäväksi melkein sellaisenaan missä tahansa nykyaikaan sijoittuvassa pelissä. Koska Mobstersin saa ilmaiseksi Internetistä PDF-muodossa, se sopii aloittelevalle pelinjohtajalle joka ei halua sijoittaa usein kalliisiin lähdekirjoihin.


title: Mobsters

text: Yleisten sääntöjen lisäksi Mobstersissa on säännöt mafiaperheen tai muun rikollisjärjestön hallinnointiin. Säännöt sisältävät mm. erilaisia rikollisia yrityksiä, kuten huumekauppa tai prostituutio, näistä saatavia tuloja ja niiden riskejä sekä rikollisjärjestön vaikutusvaltaa viranomaisiin ja politiikkaan.


title: Mobsters

text: Peli sijoittuu oletusarvoisesti kieltolain ajan New Orleansiin. Kirjassa kuvaillaan lyhyesti kaupungin (luultavasti fiktiivisiä) rikollisjärjestöjä ja mafiaperheitä sekä kaupungin maantiedettä jaettuna pienempiin kaupunginosiin, joista jokaista hallitsee yksi perhe. Pelissä esitellään kampanjarakenne, jossa pelaajahahmot nousevat pienestä jengistä vähitellen suurempiin kuvioihin ja kamppailevat kaupunginosien hallinnasta muiden perheiden kanssa.


title: Mobsters

text: Peli voi olla teemoiltaan (väkivalta, rikollisuus) melko raskas, joten sitä ei sellaisenaan välttämättä voi suositella aivan nuorille pelaajille. Toisaalta pelin teemojen painotus on täysin pelaajien ja pelinjohtajan vallassa joten Mobsteriakin voi pelata kevyempänä gangsterielokuvien hengessä, jättäen vakavammat teemat taka-alalle.


title: Enzo Ferrari

text: Enzo Anselmo Ferrari (18. helmikuuta 1898 Modena, Italia – 14. elokuuta 1988) oli Scuderia Ferrari -Grand Prix -tallin ja Ferrari-autotehtaan perustaja.


title: Enzo Ferrari

text: Nuoruudessaan Ferrari sai vain vähän koulutusta, mutta hänellä oli voimakas intohimo kilpa-autoihin. Ensimmäisen maailmansodan aikana hän toimi muulinkuljettajana; hänen isänsä, Alfredo, ja veljensä, Dino, kuolivat 1916. Ferrarin päästessä pois armeijasta oli perheen yritys kaatunut, ja hän etsi töitä Fiatilta, mutta sai sitä vain pienestä CMN-nimisestä yrityksestä. Hän aloitti kilpailemisen 1919, aluksi vähäisellä menestyksellä.


title: Enzo Ferrari

text: Ferrari jätti CMN:n 1920 ja siirtyi työskentelemään Alfa Romeolle. Hän kilpaili Alfa Romeon autoilla paikallisissa kisoissa — paremmalla menestyksellä. 1923 — kilpaillessaan Ravennassa — hän sai italialaisen hävittäjä-ässän, Francesco Baraccan äidiltä ehdotuksen käyttää Baraccan hävittäjäkoneen symbolia, korskaavaa hevosta, kilpa-autossaan onnea tuomassa. Tämän ehdotuksen Ferrari toteuttikin, mutta vasta vuonna 1932. Vuonna 1924 hän voitti Coppa Acerbo -kilpailun Pescarassa. Hänen menestyksensä paikallisissa kilpailuissa rohkaisi Alfa Romeota tarjoamaan hänelle mahdollisuutta osallistua paljon arvostetumpiin kilpailuihin, ja myös Mussolini ylisti häntä. Ferrari ei kuitenkaan käyttänyt tätä tilaisuutta eikä kilpaillut ennen kuin vuonna 1927; tällöin hänen kilpauransa kuitenkin oli käytännössä ohi. Hän jatkoi työskentelyään Alfa Romeolla vuoteen 1929, kunnes perusti Scuderia Ferrarin Alfa Romeon kilpatalliksi.


title: Enzo Ferrari

text: Ferrari vastasi Alfa Romeo -tehtaan kilpa-autojen kehittämisestä ja muodosti yli 40 kuljettajan tallin, jossa ajoivat muun muassa Giuseppe Campari ja Tazio Nuvolari. Ferrari itsekin jatkoi kilpailemista esikoispoikansa syntymään 1932 asti (Alfredo eli Dino, kuoli 1956). Alfa Romeon tukea kesti vuoteen 1933, jolloin tehdas joutui taloudellisten syiden vuoksi vetäytymään, ja tarvittiin Pirellin apua, jotta Ferrari pystyi jatkamaan. Hyvistä ajajistaan huolimatta talli sai vain vähän voittoja (Nuvolarin voitto Saksassa 1935 oli poikkeus) — Auto Union ja Mercedes hallitsivat. Vuonna 1937 Alfa otti kilpailutoiminnan jälleen haltuunsa alentaen Ferrarin tehtaan urheiluosaston päälliköksi Alfan insinööriosaston alaisuuteen. Ferrari jätti pian Alfa Romeon, mutta sopimusehdot eivät sallineet hänen kilpailla tai suunnitella autoja neljään vuoteen.


title: Enzo Ferrari

text: Ferrari perusti yrityksen nimeltä Auto-Avio Costruzioni, joka toimitti osia muille kilpatalleille. Vuoden 1940 Mille Miglia -kilpailuun yhtiö kuitenkin valmisti kaksi autoa, joita ajoivat Alberto Ascari ja Lothario Rangoni. Toisen maailmansodan aikana hänen yrityksensä oli sotatarviketeollisuuden palveluksessa, ja se siirrettiin pommituksen jälkeen Modenasta Maranelloon. Vasta sodan jälkeen Ferrari sai karistettua fasistin maineen hartioiltaan ja perusti nimeään kantavan autotehtaan vuonna 1947.


title: Enzo Ferrari

text: Ferrari-tallin ensimmäinen kilpailu oli Monacossa 1947, mutta ensimmäinen voitto tuli vasta Britannian Grand Prix -kisassa 1951. Ensimmäiset mestaruudet tulivat vuosina 1952—53, jolloin Formula 1 -kaudet ajettiin Formula 2 -autoilla. Yhtiö markkinoi myös tuotantolinjan urheiluautoja rahoittaakseen, ei ainoastaan Grand Prix -kilpailutoimintaansa, vaan myös sellaisia tapahtumia kuin Mille Miglia ja Le Mans. Yhtiön parhaat voitot tulivatkin itse asiassa juuri Le Mansissa (14 voittoa, joista kuusi perättäistä vuosina 1960—65) eikä Grand Prix -kisoissa, ja Le Mansiin yhtiö panostikin 1950- ja 1960-luvuilla enemmän kuin Formula 1:een, huolimatta sellaisten formulatähtien kuin Juan Manuel Fangio (1956), Mike Hawthorn (1958), Phil Hill (1961) ja John Surtees (1964) menestyksestä. Ferrari melkein ehti lopettaa tallinsa mukanaolon Formula 1 -sarjassa, poikansa Dinon kuoltua 1956 lihasrappeumaan vain 24-vuotiaana, mutta pyörsi päätöksensä Fangion voitettua samana vuonna lajin maailmanmestaruuden.


title: Enzo Ferrari

text: 1960-luvulla menekkivaikeudet ja riittämätön rahoitus pakottivat Ferrarin hyväksymään Fiatin yhtiönsä osakkaaksi. Ford oli yrittänyt ostaa tehdasta jo 1963 18 miljoonalla dollarilla, mutta Ferrari oli hylännyt tarjouksen. Fiat sai yhtiöstä osuuden 1965, ja vuonna 1969 tämä osuus kasvatettiin 50 %:iin. 1988 Fiatin osuus nousi jo 90 %:iin. Enzo Ferrari pysyi toimitusjohtajana vuoteen 1971. Vetäytymisestään huolimatta hän vaikutti yhtiön toimintaan kuolemaansa saakka. Fiatin vaikutus Ferrari-tallin menestykseen ei näkynyt kuitenkaan heti: vasta vuonna 1975 Niki Lauda voitti tallille mestaruuden — kuljettajan taito ja moottorin suorituskyky kompensoivat korin ja aerodynamiikan heikkoudet. Tämän sekä Jody Scheckterin ja Gilles Villeneuven menestysten jälkeen tallin Formula 1 -toiveet haihtuivat moneksi vuodeksi. Enzo Ferrari ei ehtinyt nähdä tallinsa elpymistä ennen kuolemaansa Modenassa.


title: Enzo Ferrari

text: Enzo Ferrarille myönnettiin ritari- ja komentaja-arvonimien lisäksi muun muassa Hammarskjöld-palkinto 1962, Columbus-palkinto 1965 ja De Gasperi -palkinto 1987. Vuonna 1994, kuolemansa jälkeen, hänet hyväksyttiin International Motorsports Hall of Fameen.


title: Bollnäsin kunta

text: Bollnäsin kunta () on Gävleborgin läänissä sijaitseva Ruotsin kunta. Maakuntajaossa se kuuluu Hälsinglandiin. Kunnan keskustaajama on Bollnäs.


title: Bollnäsin kunta

text: Kunnan maapinta-ala on 1 814,04 neliökilometriä (1.1.2016) ja asukasluku 26 594 henkeä (31.12.2015).


title: Bollnäsin kunta

text: Kirjailija Timo K. Mukka on syntynyt Bollnäsissä hänen perheensä ollessa siellä evakossa Lapin sotaa. Bollnäsissa pelaa myös jääpallojoukkue Bollnäs GoIF/BF, joka pelaa Ruotsin korkeimmalla pääsarjatasolla Elitserienissä.


title: Bollnäsin kunta

text: Vuonna 2007 kunnassa oli 117,04 km² peltoa, joten saman ajankohdan maapinta-alaan vertaamalla saadaan peltojen osuudeksi 6,4 prosenttia kunnan maapinta-alasta.


title: Bollnäsin kunta

text: Vuoden 1862 kuntauudistuksessa alueelle perustettiin kuusi maalaiskuntaa. Vuonna 1888 Bollnäsin maalaiskuntaan perustettiin Bollnäsin taajaväkinen yhdyskunta. Vuonna 1906 taajaväkisestä yhdyskunnasta perustettiin Bollnäsin kauppala. Vuonna 1907 Arbrån maalaiskuntaan perustettiin Arbrån taajaväkinen yhdyskunta. Vuonna 1919 Bollnäsin maalaiskuntaan perustettiin vielä Björkhamren taajaväkinen yhdyskunta, josta vuonna 1923 tehtiin Björkhamren kauppala. Vuonna 1942 kauppalat yhdistettiin Bollnäsin kaupungiksi.


title: Bollnäsin kunta

text: Vuoden 1952 kuntauudistuksessa Undersvik liitettiin Arbråhon ja Segersta Hanebohon. Bollnäsin kaupunkiin uudistus ei vaikuttanut, mutta jo vuonna 1959 Bollnäsin maalaiskunta liitettiin kaupunkiin. Vuonna 1971 Ruotsissa siirryttiin yhteen kuntamuotoon, jolloin Bollnäsin kaupungista tuli Bollnäsin kunta. Vuonna 1974 kuntauudistus saatiin päätökseen liittämällä kuntaan Alftan, Arbrån, Hanebon ja Rengsjön kunnat. Vuonna 1977 tehtiin vielä yksi muutos siirtämällä entinen Alfta Bollnäsin länsipuolella sijaitsevaan Ovanåkerin kuntaan.


title: Bollnäsin kunta

text: Vaakunaselitys: "Sinisessä kentässä hopeinen kurki, jonka päälaki, jalka ja nokka punaiset, pitämässä punaista kiveä ylös nostetussa oikeassa jalassaan, seisten kahden jänteenä olevan hopeisen aaltokoron päällä." (Ruotsiksi "I blått fält en trana av silver med hjässa, ben och näbb röda, vilken i sin upplyfta högra fot håller en röd sten, stående ovanför två av vågskuror bildade strängar av silver.")


title: Bollnäsin kunta

text: Bollnäsin kaupunki sai vaakunan vuonna 1943. Siinä olivat kurki (pitäjänsinetistä 1600-luvulta) ja rautatietä symbolisoiva pyörä. 1970-luvun kuntauudistuksen jälkeen Bollnäsin kunnan vaakunaa muutettiin poistamalla pyörä, koska rautatien merkitys oli vähentynyt. Sen sijaan vaakunaan lisättiin kaksi jännettä, jotka symboloivat Ljusnan- ja Voxnan-jokia. Vaakuna rekisteröitiin Patentti- ja rekisterihallituksessa vuonna 1976. Vaakuna otettiin käyttöön sinä aikana, jolloin Alfta oli osa kuntaa, ja jänteet tulevat osin myös Alftan vaakunasta.


title: Bollnäsin kunta

text: Seuraavassa on esitetty nykyisen Bollnäsin alueella sijainneiden entisten kuntien vaakunoita. Undersvikillä, Segerstalla, Hanebolla ja Rengsjöllä ei ollut omaa vaakunaa.


title: Bollnäsin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 218 Suomessa syntynyttä, mikä vastasi 0,8 prosenttia kunnan väestöstä.


title: Bollnäsin kunta

text: Vielä vanhempien vuoden 1984 lopun tietojen mukaan 1,7 prosenttia kunnan asukkaista oli ulkomailla syntyneitä. Tuolloin kunnassa asui 192 Suomessa syntynyttä, mikä vastasi 0,7 prosenttia kunnan väestöstä.


title: Bollnäsin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 173 585 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 59 000 kruunua.


title: Bollnäsin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Bollnäsin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Bollnäsin kunta

text: Kunnassa on 8 taajamaa, joiden osuus kunnan väestöstä vuoden 2010 lopussa oli 67,5 prosenttia. Taajamien ulkopuolella asui tuolloin 8 518 asukasta. Seuraavassa on lueteltu kunnan alueella sijaitsevat taajamat väkilukuineen:


title: Bollnäsin kunta

text: Kunnan keskustaajama on lihavoitu.


title: Bollnäsin kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Bollnäsin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Bollnäsin kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Bollnäsin kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Bollnäsin kunnanvaltuustossa vuodesta 1973 lähtien.


title: Bollnäsin kunta

text: Vuodesta 2016 alkaen kunta on jaettu seuraaviin piireihin:


title: Bollnäsin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Bollnäsin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Pietari (apostoli)

text: Pyhä Pietari eli Pietari eli Keefas (, "petros", "ke:fa", arameaksi ܦܛܪܘܣ "Peṭraus", "kallio"), alun perin nimeltään Simon (, "simo:n", "shim'ón", arameaksi ܫܡܥܘܢ "šemʿun"), myös Simon Pietari, oli Uuden Testamentin mukaan yksi Jeesuksen opetuslapsista ja apostoleista. Synoptisten evankeliumien mukaan Pietari oli ammatiltaan kalastaja. Nimen Pietari antoi hänelle Jeesus tilanteessa, joka kuvataan Matteuksen evankeliumin luvussa 16, jakeissa 13–20.


title: Pietari (apostoli)

text: Apostolien tekojen mukaan Pietari johti Jerusalemin seurakuntaa Jeesuksen kuoleman jälkeen. Kristillinen perimätieto olettaa hänen kuolleen marttyyrinä Roomassa vuoden 63 tai 64 tienoilla. Uudessa Testamentissa on kaksi Pietarin nimissä laadittua kirjettä, mutta nykytutkimuksen yleisen käsityksen mukaan kirjeet eivät ole Pietarin kirjoittamia.


title: Pietari (apostoli)

text: Roomalaiskatolisen kirkon piirissä Pietaria pidetään ensimmäisenä Rooman piispana eli paavina. Katolinen kirkko katsoo Pietarin paaviuden alkaneen hänen saatuaan Jeesukselta Taivasten valtakunnan avaimet ja päättyneen hänen marttyyrikuolemaansa 60-luvulla. Nykytutkimuksen mukaan Pietari ei ollut Rooman piispa, sillä käsite syntyi seuraavalla vuosisadalla ja Rooman seurakunta oli perustettu ennen hänen saapumistaan.


title: Pietari (apostoli)

text: Pyhän Pietarin mukaan on perustettu 18. lokakuuta 1988 roomalaiskatolinen sääntökunta "Fraternitas Sacerdotalis Sancti Petri" (F.S.S.P) eli Pyhän Pietarin veljeskunta, joka keskittyy tridentiinisen messun viettämiseen ja toimii ainakin 13 maassa. Muita Pietari-nimisiä pyhimyksiä ovet esimerkiksi pyhä Peter Chrysologus (406–450), pyhä Pavian Pietari (kuollut 735), pyhä Anagnin Pietari (kuollut 1105), pyhä Tarentaisen Pietari (1102–1174), pyhä Peter Damian (1007–1072), pyhä Pietari Pareuzi (kuollut 1199), pyhä Veronan Pietari (1206–1252), pyhä Alcántaran Pietari (1499–1562), pyhä Peter Claver (1581–1654) ja pyhä Peter-Louis-Marie Chanel (1802–1841). Pietari on muun muassa paavien, kalamiesten, verkkojen tekijöiden ja laivojen rakentajien suojeluspyhimys.


title: Pietari (apostoli)

text: Pietari on ainoa varsinainen paavi, jonka paavillinen nimi on ollut Pietari, vaikka joillakin tämä on ollut kastenimenä, kuten paavi Benedictus XIII:llä.


title: Pietari (apostoli)

text: Tärkein lähde Pietarin elämästä on tällä hetkellä Uusi testamentti, jonka luotettavuudesta eri asioissa ei olla yksimielisiä. Esimerkiksi Uudessa testamentissa on kaksi Pietarin nimissä olevaa kirjoitusta, ensimmäinen ja toinen Pietarin kirje, joiden alkuperä on kyseenalaistettu.


title: Pietari (apostoli)

text: Pietari kuvataan evankeliumeissa dynaamisena, impulsiivisena ja temperamentiltaan sangviinis-koleerisena hahmona. Apostolien teoissa kuvatun helluntain Pyhän Hengen vuodatuksen jälkeen Pietari rauhoittuu ja hänen kiivautensa muuttuu johtamistaidoksi ja viisaudeksi. Paavalin kirjeissä hänet esitetään kuitenkin paikoin epävarmana ja häilyvänä. Paavali ja Pietari tapasivat ilmeisesti vain muutamia kertoja eivätkä juurikaan toimineet yhdessä, mutta arvostivat toisiaan ja toistensa työtä eri saroilla.


title: Pietari (apostoli)

text: Varhaisimmat maininnat Pietarista löytyvät Paavalin kirjeistä. Paavali käyttää Pietarista yleisimmin arameankielistä nimitystä Keefas, mutta myös kreikankielistä Petrosta, josta on johdettu suomalainen Pietari-nimi. Molemmat nimet tarkoittavat kalliota.


title: Pietari (apostoli)

text: Evankeliumeista varhaisin maininta Pietarista on Markuksen evankeliumissa, jota tutkijat yleisesti pitävät neljästä Raamatun evankeliumista vanhimpana. Markuksen evankeliumi kertoo vain lyhyesti Pietarin, silloin vielä Simonin, ja tämän veljen Andreaan kutsumisesta Jeesuksen opetuslapsiksi. Pietarin kutsumista opetuslapseksi ja tämän lähtemistä seuraamaan Jeesusta ei käsitellä kovin laajasti Markuksen evankeliumissa. Samoin kuvataan lyhyesti myös kahden seuraavan opetuslapsen, Jaakobin ja Johanneksen, kutsuminen. Syynä asian lyhyeen käsittelemiseen voi olla se, että evankeliumin kirjoittaja on tekstiä kirjoittaessaan olettanut lukijoiden tietävän jo ennestään Pietarista. On myös esitetty, että evankeliumin kirjoittanut Markus olisi ollut Pietarin työtoveri, joten tämä olisi siksi aloittanut kuvauksensa Pietarista nopeasti päästäkseen pian kirjoittamaan tärkeämmistä tapahtumista. Koska evankeliumien kirjoittajia ei alun perin tiedetty, tutkijat eivät ole varmoja Markuksen evankeliumin kirjoittajasta.


title: Pietari (apostoli)

text: Luukkaan evankeliumissa kuvataan tarkemmin Pietarin kutsumista opetuslapseksi. Luukkaan mukaan Jeesus osoitti jumalallisuutensa auttamalla Pietaria saamaan valtavan kalansaaliin. Tämän jälkeen Pietari, hänen veljensä sekä samassa kalaveneessä olleet Jaakob ja Johannes lähtivät Luukkaan evankeliumin mukaan Jeesuksen matkaan.


title: Pietari (apostoli)

text: Luukkaan evankeliumin neljännessä luvussa mainitaan Pietarin anoppi. Samassa luvussa kerrotaan Jeesuksen käynnistä Pietarin luona, jolloin myös mainitaan Pietarin asuvan yhdessä anoppinsa kanssa. Luukkaan evankeliumi kertoo myös Pietarin asunnon olleen Kapernaumin kaupungissa Galileassa. Johanneksen evankeliumi taas kertoo Pietarin olleen kotoisin Betsaidan kaupungista hiukan Galilean ulkopuolelta.


title: Pietari (apostoli)

text: Paavali mainitsee 1. Korinttilaiskirjeessä Pietarilla (eli Keefaalla) olleen vaimon, joka oli hänen mukanaan matkoilla. Pietarin lapsista ei ole Raamatussa mitään mainintaa, vaikka joidenkin myöhäisempien kirjoitusten mukaan hänen perheeseensä väitetään kuuluneen myös lapsia


title: Pietari (apostoli)

text: Raamatussa puhutaan muutenkin jonkin verran Pietarin perheestä. Matteuksen evankeliumi mainitsee esimerkiksi tämän isän nimeksi Joonaan. Johanneksen evankeliumi kertoo Pietarin olleen kotoisin Betsaidan kaupungista hiukan Galilean ulkopuolelta. Pietarin nuoruusvuosista ennen Jeesuksen kohtaamista ei kuitenkaan kerrota mitään, mutta hänen tiedetään varttuneen osittain alueella, jolla ei juurikaan ollut juutalaisia.


title: Pietari (apostoli)

text: Pietarista käytetään Apostolien teoissa sanaa "oppimaton". Kristillisten piirien tulkinnan mukaan tällä termillä viitattiin siihen, ettei Pietari ollut "kirjanoppinut" tai opiskellut nuoruudessaan kreikkalaisten tai juutalaisten rabbien opettamana. He väittävät Pietarin osanneen lukea ja kirjoittaa, joten täysin oppimaton hän ei heidän mukaansa ollut. Kristilliset tahot pitävät myös mahdollisena, että Pietari oli opiskellut nuoruudessaan kotona isänsä johdolla.


title: Pietari (apostoli)

text: Uudessa testamentissa esitetään neljässä kohdassa luettelo Jeesuksen opetuslapsista, ja vaikka joidenkin opetuslasten järjestys ja nimi luettelossa vaihtelee, on Pietari niissä aina ensimmäisenä. Matteuksen evankeliumin luettelossa lisäksi mainitaan Pietari sanoen: "ensimmäinen oli Simon, jota kutsuttiin Pietariksi".


title: Pietari (apostoli)

text: Pietarin sijoittaminen opetuslapsista kertovien luetteloiden kärkeen saattaa kertoa siitä, että hänet kutsuttiin opetuslapseksi ensimmäisenä. Tätä vastaan puhuvat kuitenkin jotkin perustelut, kuten esimerkiksi se, että myös Andreas kutsuttiin opetuslapseksi Pietarin kanssa, eikä Pietari siis voinut olla yksin ensimmäinen opetuslapsi. Myös Johanneksen evankeliumi horjuttaa ajatusta Pietarista ensimmäiseksi kutsuttuna opetuslapsena. Johanneksen evankeliumin mukaan nimittäin juuri Andreas tutustuttaa Pietarin Jeesukseen, ja samoin evankeliumi antaa epäsuoran kuvan siitä, että Andreas olisi ennen Jeesuksen tapaamista ollut Johannes Kastajan opetuslapsi.


title: Pietari (apostoli)

text: Vaikka Jeesuksella olikin synoptisten evankeliumien mukaan kaksitoista opetuslasta, kuului heistä kolme tai neljä henkilöä pienempään sisäpiiriin, joka mainitaan useasti Raamatussa. Esimerkiksi Markuksen evankeliumi ja Luukkaan evankeliumi kertovat, että Jeesuksen herätettyä kuolleista erään synagogan esimiehen tyttären, hän salli vain kolmen opetuslapsensa – Pietarin, Johanneksen ja Jaakobin – tulla sisään hänen kanssaan. Samoin Jeesuksen ollessa Kirkastusvuorella hänen mukanaan kerrotaan myös olleen vain samat kolme opetuslasta.


title: Pietari (apostoli)

text: Myös Paavali vahvisti Pietarin erikoisasemaan liittyviä tietoja kirjoituksessaan, jossa hän sanoi Pietaria, Johannesta ja Jeesuksen veljeä Jaakobia "pidettävän pylväinä", ja että he toimivat Jeesuksen kuoleman jälkeen Jerusalemin johdossa.


title: Pietari (apostoli)

text: Raamatun useista kohdista käy myös ilmi, että Pietari edusti paikoin kaikkia muita opetuslapsia. Esimerkiksi Jeesuksen kysyessä "Kenenkä te sanotte minun olevan?", vastaa Pietari koko opetuslapsijoukon puolesta: "Sinä olet Kristus." Pietari johtaakin opetuslasten puhetta suuressa osaa Uutta testamenttia, lukuun ottamatta Johanneksen evankeliumissa mainittua Jeesuksen viimeistä illallista, jossa puhetta johtaa "opetuslapsi, jota Jeesus rakasti". Kirkon perimätiedon mukaan tämä "rakkain opetuslapsi" olisi ollut apostoli Johannes. Tutkimuksessa tämä näkemys on kuitenkin asetettu kyseenalaiseksi, eikä sitä, kehen tällä nimityksellä viitataan, tiedetä.


title: Pietari (apostoli)

text: Pietariin viitataan Raamatussa useita kertoja hänen alkuperäisen Simon-nimensä lisäksi myös sanoilla Pietari ja Keefas. Uuden testamentin mukaan nämä nimet olivat Jeesuksen Pietarille antamia. Esimerkiksi Johanneksen evankeliumin mukaan Jeesus sanoi Pietarille heidän tavatessaan ensimmäistä kertaa: "Sinun nimesi on oleva Keefas." Nimi kuului Jeesuksen puhumalla aramean kielellä "Kephas" ja tarkoitti kalliota. Myös Matteuksen evankeliumissa kerrotaan tapauksesta, jolloin Jeesus antaa Pietarille tämän uuden nimen:


title: Pietari (apostoli)

text: Pietarin saaman nimen "Kallio" merkityksenä lienee kuvata Pietaria lujana ja vakaana. Kuvaannollisesti tällä tarkoitettaneen sitä, että Pietarin on oltava lujassa uskossaan muiden, uskossaan heikompien, tukena ja voimana. Sanaa "kallio" käytetään laajasti myös Vanhassa testamentissa, jossa sillä kuvataan uskoa ja luottamusta.


title: Pietari (apostoli)

text: Vaikka Uusi testamentti osoittaa useissa kohdissaan selvästi Pietarin uuden lisänimen saamisen, ei tämän tapahtuman ajankohta ole täysin selvillä. Lisänimen antamisesta puhutaan muun muassa Matteuksen evankeliumin luvussa 16, jossa Jeesus opetuslapsineen tekee vaelluksen Kesareaan saakka, missä Jeesuksen kerrotaan antaneen opetuslapselleen lisänimen "Pietari". Jeesuksen ja Pietarin välinen keskustelu Kesareassa mainitaan myös Markuksen evankeliumissa, mutta silloin Pietarin lisänimeä ei mainita. Johanneksen evankeliumissa taas sanotaan Pietarin saaneen nimensä "Keefas" jo Jeesuksen kohdatessa hänet ensimmäisen kerran.


title: Pietari (apostoli)

text: Evankeliumien mukaan Jeesus ärsytti toiminnallaan aikansa juutalaisia ylipappeja ja lainoppineita, minkä vuoksi hänet haluttiin vaientaa. Johanneksen evankeliumi antaa ymmärtää, että roomalaiset sotilaat pidättivät Jeesuksen Getsemanessa Sanhedrinin ja ylipappi Kaifaan käskystä. Muiden evankeliumien mukaan tekijänä oli "miekoin ja seipäin aseistautunut miesjoukko". Joukon olivat lähettäneet "ylin papisto sekä vanhimmat ja lainopettajat".


title: Pietari (apostoli)

text: Pidätys tapahtui yöllä, koska Jeesus oli suosittu ja viranomaiset halusivat välttää levottomuudet. Synoptisten evankeliumien mukaan Jeesuksen petti Juudas Iskariot, yksi opetuslapsista, osoittaen Jeesuksen miesjoukolle suutelemalla tätä. Jotkut opetuslapset yrittivät tehdä vastarintaa sotilaille, mutta Jeesus kielsi heitä. Jeesuksen pidätyksen jälkeen opetuslapset pakenivat ja hajaantuivat.


title: Pietari (apostoli)

text: Ennen pidättämistään Jeesus sanoi evankeliumin mukaan opetuslapsilleen: "tänä yönä te kaikki loukkaannutte minuun", mikä merkitsi sitä, että Jeesus ilmoitti opetuslastensa hylkäävän hänet. Tähän Pietari vastasi Matteuksen evankeliumin mukaan: "Vaikka kaikki loukkaantuisivat sinuun, niin minä en koskaan loukkaannu." Tähän evankeliumi kertoo Jeesuksen vastanneen: "Totisesti minä sanon sinulle: tänä yönä, ennen kuin kukko laulaa, sinä kolmesti minut kiellät." Samoin evankeliumi kertoo Pietarin jatkaneen: "Vaikka minun pitäisi kuolla sinun kanssasi, en sittenkään minä sinua kiellä".


title: Pietari (apostoli)

text: Getsemanen puutarhassa Pietari puolusti Johanneksen evankeliumin mukaan Jeesusta tätä pidättämään tulleilta miehiltä. Pietarin myös kerrotaan lyöneen sotilaalta korvan irti. Jeesus kuitenkin kielsi Pietaria tekemästä aseellista vastarintaa, minkä jälkeen Jeesus vangittiin ja kuljetettiin pois. Toisaalta Matteuksen, Markuksen ja Luukaan evankeliumeissa mainitaan vain, että tekijänä oli joku Jeesuksen opetuslapsista ja uhrina eräs ylipapin palvelijoista. Tämän jälkeen Uusi testamentti kertoo, että: "Silloin kaikki opetuslapset jättivät hänet ja pakenivat."


title: Pietari (apostoli)

text: Uuden testamentin mukaan Pietari alkoi kuitenkin myöhemmin hävetä toimintaansa, minkä vuoksi hän meni evankeliumin mukaan opetuslapsi Johanneksen avustamana ylimmän papin kartanoon, minne Jeesus oli viety vangitsemisensa jälkeen. Evankelista Luukas kertoo tapauksesta omassa evankeliumissaan:


title: Pietari (apostoli)

text: Alkukirkon varhaisimpina vuosina Pietari oli kirkon itseoikeutettu johtaja. Pietarin ensimmäinen aloite koski Apostolien tekojen mukaan seuraajan valitsemista Juudas Iskariotille, joka oli tehnyt itsemurhan kavallettuaan Jeesuksen.


title: Pietari (apostoli)

text: Apostolien tekojen mukaan Pietari ja muut apostolit saivat kasteen Jeesuksen kuoleman jälkeisenä helluntaina, jolloin Raamatun mukaan Pyhä Henki vuodatettiin. Apostolien teoissa kuvataan, kuinka apostolit oppivat Pyhän Hengen vuodatuksen kautta puhumaan vieraita kieliä. Samalla apostolit alkoivat saarnata kristinuskoa paikalle kokoontuneille juutalaisille. Apostolien teot myös kertovat, että juuri Pietari alkoi puhua ihmisille ja julistaa Jeesuksen tekoja ihmisille.


title: Pietari (apostoli)

text: Apostolien teoissa kerrotaan Pietarin toimineen ensimmäiset vuodet Jeesuksen kuoleman jälkeen Jerusalemin alkuseurakunnan johdossa. Evankelista Luukas, joka ei itse ollut mukana alkuseurakunnan toiminnassa sen ensiaskelien aikana, kertoo kirjoituksissaan, että: "kannettiinpa sairaita kaduillekin ja pantiin vuoteille ja paareille, että Pietarin kulkiessa edes hänen varjonsa sattuisi johonkuhun heistä."


title: Pietari (apostoli)

text: Luukkaan mukaan apostolien toiminta Jerusalemissa ei kuitenkaan toiminut ongelmitta, sillä Luukkaan kirjoitusten mukaan ylipappi ja saddukeukset vangitsivat apostolit. Raamatun mukaan apostolit vapautti vankilastaan enkeli, joka myös käski heitä jatkamaan opettamista. Apostolien teoissa kerrotaan, että apostolit palasivat jälleen opettamaan, minkä seurauksena he joutuivat kuulusteluihin.


title: Pietari (apostoli)

text: Vuoden 40 tienoilla Jerusalemiin saapui Jeesuksen veli Jaakob. Hän kohosi sukulaisuutensa ansiosta nopeasti johtoon Pietarin jälkeen. Jaakob hallitsi Jerusalemin seurakuntaa juutalaisella järjestelmällä, vanhempien neuvostolla. Hän esiintyi mahtihahmona ja toimi vanhoillisena voimana ensimmäisen vuosisadan kristinuskossa.


title: Pietari (apostoli)

text: Apostolien tekojen mukaan Pietari lähti Jerusalemista Herodes Agrippan vainojen jälkeen. Raamattu kertoo Pietarin Jerusalemin jälkeisistä vuosista niukasti, ja aihetta käsittelevä kristillinen perimätieto on paikoin ristiriitaista.


title: Pietari (apostoli)

text: Kirkkohistorioitsija Eusebiuksen kirjoitusten mukaan Pietari oli Antiokian kaupungin ensimmäinen piispa. Samoin Origenes ja Paavali kertovat molemmat Pietarin oleskelleen Antiokiassa. Antiokiassa Pietarin kerrotaan tavanneen Paavalin, jonka kanssa hän joutui riitoihin kysymyksestä juutalais- ja pakanakristillisyydestä.


title: Pietari (apostoli)

text: Antiokian jälkeisistä vuosista tiedetään vain vähän, mutta Pietarin on epäilty harjoittaneen lähetystoimintaa monissa eri kaupungeissa. Perimätiedon mukaan Pietari saapui lopulta Rooman valtakunnan pääkaupunkiin, Roomaan, jossa hänen kerrotaan yhä julistaneen kristinuskoa ja kärsineen lopulta marttyyrikuoleman.


title: Pietari (apostoli)

text: Voidaan pitää varmana, että Paavali asui viimeiset vuotensa Roomassa, mutta yhtä varmaa ei ole, että myös Pietari oleskeli siellä. Asiasta on ajoittain tullut jopa kirkkokuntien välinen kiistakysymys. Uskonpuhdistaja Martti Luther ilmaisi vuotta ennen kuolemaansa laatimassaan tekstissä epäilevänsä asiaa:


title: Pietari (apostoli)

text: Paavin aseman vuoksi katolinen kirkko väittää ja pitää tärkeänä, että Pietari kärsi ja kuoli Roomassa. Toisen näkemyksen mukaan ei ole todisteita siitä, että Pietari olisi koskaan edes käynyt Roomassa. Asiasta ei kerrota Raamatussa, eikä Uusi testamentti muutenkaan kerro hänen elämänsä loppuvaiheista. Kriittisten näkemysten mukaan Pietaria ei voida pitää ensimmäisenä paavina eikä paaviutta instituutiona voi perustella väitetyillä yhteyksillä apostoliin. Nykyisin kuitenkin useimmat tutkijat pitävät todennäköisenä, että Pietari todella asui viimeiset vuotensa Roomassa.


title: Pietari (apostoli)

text: Perimätiedon mukaan Pietari naulittiin ristille pää alaspäin, koska hän ei mielestään ollut tarpeeksi arvokas kuollakseen samalla tavalla kuin herransa Jeesus. Ristiä, jonka poikkipuu on alhaalla, kutsutaan Pietarinristiksi.


title: Pietari (apostoli)

text: Pietarin ristinkuolema ei ole täysin varma, mutta varhaiskristillisistä ajoista säilyneen perimätiedon perusteella sitä voidaan pitää varsin todennäköisenä. Sen mukaan Pietari ja Paavali kärsivät marttyyrikuoleman samana vuonna. Tarkasta vuodesta ei ole varmuutta. Apostolien tekojen kertomus päättyy joko vuoteen 61 tai vuoteen 62. Useimmiten Paavalin kuolinvuosi ajoitetaan keisari Neron vainoihin tai sen kynnykselle vuoteen 63 tai vuoteen 64.


title: Pietari (apostoli)

text: Pius XII:n ollessa 1950-luvulla paavina suoritettiin Pietarinkirkon alla kaivauksia, joissa löydettiin hautamuistomerkki. Sen viereen on raapustettu kreikaksi sanat: "Pietari on täällä". Paikalla, josta hautamuistomerkki löydettiin, sijaitsi aikanaan keisari Neron aikainen hautausmaa, jonne osa vainoissa teloitetuista kristityistä haudattiin. Paikalta löydettiin myös luita, ja tiedotteessaan Vatikaani totesikin kyseessä olevan "mitä suurimmalla todennäköisyydellä" apostoliruhtinaan maalliset jäännökset. Kaikki eivät ole samaa mieltä Vatikaanin kanssa, sillä kriittisimpien tutkijoiden mukaan "oli kyllä odotettavissa, että hautausmaalta löytyy luita".


title: Pietari (apostoli)

text: Maallisten todisteiden lisäksi Raamattu antaa joidenkin tutkijoiden mukaan epäsuoria viitteitä Pietarin oleskelusta Roomassa, vaikkei kuitenkaan kerro suoraan apostoliruhtinaan elämän loppuvaiheista. Esimerkiksi Pietarin ensimmäisen kirjeen alussa sanotaan: "Tervehdyksen lähettää teille Babylonissa oleva seurakunta, valittu niin kuin tekin, ja minun poikani Markus." Mikäli oletetaan Pietarin kirjoittaneen kirjeen itse – vaikkakin useat tutkijat kyseenalaistavat tämän – sekä Babylonin olevan Rooman salanimi, on todennäköistä, että Pietari on ollut aikanaan Roomassa. Raamatussa Babylon-nimellä tarkoitettiin harvoin itse Babylonin kaupunkia, vaan sillä tarkoitettiin rappioituneita maailmankaupunkeja. Tällöin voisi olettaa, että kyseessä olisi juuri Rooma. Tätä väitettä tukee myös Markuksen nimen mainitseminen, sillä kirkkohistorioitsijat mainitsevat tämän olleen Roomassa Pietarin tulkkina.


title: Pietari (apostoli)

text: Toinen mahdollinen kohta Raamatussa, jonka voidaan tulkita kertovan Pietarin olleen Roomassa, on Ilmestyskirjan 11. luku. Kyseisessä luvussa jakeesta kolme eteenpäin puhutaan "kahdesta todistajasta". "Ja heidän ruumiinsa viruivat sen suuren kaupungin kadulla, jota hengellisesti puhuen kutsutaan Sodomaksi ja Egyptiksi ja jossa myös heidän herransa ristiinnaulittiin". Mikäli kyseessä on vertauskuvallista tulkintaa, silloin kohdassa mahdollisesti tarkoitettaisiin kaikkea jumalattomuutta edustavaa maailmankaupunkia. Joidenkin tulkintojen mukaan nämä kaksi todistajaa saattaisivat olla Pietari ja Paavali ja maailmankaupunki olisi Rooma.


title: Pietari (apostoli)

text: Kolmas mahdollinen vihje Raamatussa löytyy Johanneksen evankeliumista, jossa Jeesus sanoo Pietarille: "Totisesti, totisesti minä sanon sinulle: kun olit nuori, sinä vyötit itsesi ja kuljit, minne tahdoit; mutta kun vanhenet, niin sinä ojennat kätesi, ja sinut vyöttää toinen ja vie sinut, minne et tahdo." Tätä voidaan pitää ennustuksena Pietarin tulevasta marttyyrikuolemasta.


title: Pietari (apostoli)

text: Pietaria pidetään varsinkin katolisessa kirkossa myös ensimmäisenä Rooman piispana eli paavina sekä häntä että muita paaveja Jeesuksen "edustajana" tai sijaisina maan päällä. Tämä johtuu siitä, että Matteuksen evankeliumin mukaan Jeesus antoi hänelle "Taivaan valtakunnan avaimet":


title: Pietari (apostoli)

text: Puolueettoman tutkimuksen puuttuessa ei voida varmuudella osoittaa, että hautamuistomerkki ja luulöydöt kuuluisivat nimenomaan Uudessa Testamentissa mainitulle Pietarille. Näin ollen ei ole varmoja todisteita siitä, että Pietari olisi kuollut marttyyrikuoleman tai edes käynyt Roomassa. Kysyttäessä sitä, oliko Pietari Rooman piispa ja täten ensimmäinen paavi, sekä moderni katolinen että protestanttinen tutkimus vastaavat kieltävästi Todennäköisesti Rooman seurakunta syntyi jo ennen vuotta 50 eli ennen Paavalin saapumista kaupunkiin. Tällöin seurakunnista puuttuivat piispanvirat, sillä seurakuntajärjestys kehittyi vähitellen kohti yhtenäisempiä muotoja. Piispanvirka seurakunnan johtoasemana kehittyi alkujaan Vähässä-Aasiassa, josta se hiljalleen levittyi muualle ja saapui Roomaan noin vuonna 160. Tämän perusteella ei voida puhua Pietarista ensimmäisenä paavina eikä edes Rooman seurakunnan johtajana.


title: Pietari (apostoli)

text: Mikäli Pietaria ei voida pitää ensimmäisenä paavina, voidaankin ihmetellä, miten paavius sitten kehittyi ja liitettiin apostolien johtajana pidettyyn Pietariin. Luetteloa Rooman piispoista alettiin laatia vasta piispanviran vakiinnuttua seurakunnan johtajaksi. Myös muissa kristinuskolle tärkeissä kaupungeissa kuten Jerusalemissa, Antiokiassa ja Aleksandriassa laadittiin samantyylisiä apostolista alkavia luetteloita, jotka pyrittiin johtamaan seurakunnan silloiseen piispaan. Vanhin säilynyt lista Rooman piispoista on vuodelta 185, ja siinä tunnettiin vain muutama silloisen piispan edeltäjistä. Listaa kuitenkin jatkettiin Pietariin saakka, koska aseman periytyminen apostoliruhtinaasta oli seurakunnalle oikean opin tae. Todennäköisesti listassa Pietarin ja piispan viran kaupunkiin tuoneen Anicetuksen välissä olevat nimet eivät ole keksittyjä, vaan kyseessä ovat mahdollisesti seurakunnan johtoryhmän jäsenet. Myös ajallinen järjestys on mahdollisesti oikea, mutta vuosiluvut lienevät epävarmoja.


title: Pietari (apostoli)

text: Käsitys, että Pietari oli ensimmäinen Rooman piispa ja paavi syntyi toisella vuosisadalla ajanlaskun alun jälkeen. Suhteellisen pian tämän käsityksen synnyttyä silloinen Rooman piispa alkoi vaatia itselleen ylintä valtaa kristityssä kirkossa. Paavi Stefanus I (paavina 254–257) oli tiettävästi ensimmäinen, joka esitti teologisen perustelun paaviudelle, ja juuri tähän perusteluun onkin vedottu aikojen saatossa useaan kertaan. Stefanus I:n mukaan Jeesuksen sanat apostoli Pietarille olisi sanottu myös tämän seuraajille, jolloin Rooman piispoilla eli paaveilla olisi sama valta käytössään kuin apostoliruhtinaalla. Raamatussa ei kuitenkaan vihjaista mitenkään sanojen olleen tarkoitettu myös Pietarin seuraajille, minkä vuoksi Stefanus I:n perustelut eivät saaneet jalansijaa alkukirkossa. Paavin asema nousi kuitenkin jonkin verran läntisessä Euroopassa, mutta syynä eivät olleet Stefanus I:n esittämät uskonnolliset perustelut vaan Rooman asema suurkaupunkina ja sen seurakunnan arvovalta ja varallisuus.


title: Pietari (apostoli)

text: Perimätiedossa Pietarin nimiin on laitettu kaksi Uuden testamentin kirjettä:Kreikaksi kirjoitetut lennokkaat kirjeet tuskin kuitenkaan ovat kouluttamattoman arameankielisen kalastajan käsialaa.


title: Pietari (apostoli)

text: Pietarin kunnioitus oli jo 200-luvulla laajalle levinnyttä kirkon sisällä. Pyhimyksenä Pietarin katsotaan toimivan portinvartijana Taivaassa, minkä vuoksi häneltä pyydetään katolisessa kirkossa pitkäikäisyyttä. Samoin Pietarin katsotaan olevan kirkon sekä paaviuden suojelija Taivaissa.


title: Pietari (apostoli)

text: Pietarilla on poikkeuksellisesti kaksi muistopäivää kirkon yleisessä kalenterissa. Toinen on 22. helmikuuta, joka on muistopäivä Pietarin opetusviralle ja toinen 29. kesäkuuta, joka taas on varsinainen Pietarin muistopäivä ja sen mukaisesti Suomessakin Pietarin nimipäivä. Ennen vuotta 1774 se oli Suomessa myös pyhäpäivä, Pietarin ja Paavalin yhteinen muistopäivä. Kirkollisessa pyhimystaiteessa Pietarin tunnusmerkkeinä käytetään avaimia, jotka merkitsevät Taivasten valtakunnan avaimia, sekä kirjaa. Pietari myös kuvataan usein pukeutuneena joko viittaan ja tunikaan tai sitten liturgiseen asuun.


title: Pietari (apostoli)

text: Pietari mainitaan lisäksi järjestyksessä neljäntenä kokonaisuudessaan viiden pyhimyksen, eli pyhän Neitsyt Marian, pyhän arkkienkeli Mikaelin, pyhän Johannes Kastajan ja pyhän Paavalin kanssa perinteisessä, osittain 700-luvulla laaditussa "Confiteor"-rukouksessa, jota käytetään myös tridentiinisen messun alussa:


title: Pietari (apostoli)

text: ""Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Páulo, ómnibus Sanctis, et vobis, fratres: quia peccávi nimis cogitatióne, verbo, et ópere: percutit sibi pectus ter, dicens: mea culpa, mea culpa, mea máxima culpa. Ideo precor beátam Maríam semper Virginem, beátum Michaélem Archángelum, beátum Ioánnem Baptístam, sanctos Apóstolos Petrum et Páulum, omnes Sanctos, et vos, fratres, oráre pro me ad Dóminum Deum nostrum.""


title: Pietari (apostoli)

text: Josefuksen teksteissä on maininta Jeesuksen kannattajista:.


title: Pietari (apostoli)

text: Teksti on ensimmäisellä vuosisadalla eläneen historioitsija Josephuksen kirjoittamaksi väitetty, mutta tämä on kyseenalaistettu. Samassa tekstissä Josephuksen väitetään kuvaavan Jeesusta Kristukseksi ja Messiaaksi, vaikka kirkkoisä Origineen mukaan historioitsija Josephus ei uskonut Jeesukseen Messiaana.


title: Pietari (apostoli)

text: Ensimmäiset maininnat Pietarista löytyvät Raamatusta, jonka luotettavuutta lähteenä käsillä olevassa kysymyksessä voidaan pitää melko hyvänä, vaikka ei täysin varmistaa. Paavali mainitsee Pietarin useita kertoja kirjoituksissaan. Paavalin seitsemää kirjettä pidetään kuitenkin yleisesti varmasti aitoina. Ne ovat Roomalaiskirje, 1. ja 2. Korinttilaiskirje, Galatalaiskirje, Filippiläiskirje, 1. Tessalonikalaiskirje sekä Kirje Filemonille. Näistä parhaina todisteina Pietarin historiallisuudesta ovat 1. Korinttilaiskirje sekä Galatalaiskirje, joissa Paavali mainitsee molemmissa Pietarin useita kertoja. Galatalaiskirjeessä hän kertoo jopa kolmesta eri kohtaamisestaan Pietarin kanssa.


title: Pietari (apostoli)

text: Pietari mainitaan myös joissain gnostilaisissa evankeliumeissa, kuten Tuomaan evankeliumissa. Samoin apokryfisiin kirjoihin kuuluu Pietarin evankeliumiksi kutsuttu kirjoitus, joka esittää olevansa Pietarin kirjoittama: ""Mutta minä Simon Pietari ja Andreas minun veljeni otimme verkkomme ja lähdimme merelle"". Apokryfisten kirjojen joukossa on muitakin Pietarin nimiin laitettuja tekstejä, kuten Pietarin ilmestys ja samanniminen gnostilainen Pietarin ilmestys sekä gnostilainen Pietarin kirje Filippukselle. Nämä apokryfiset kirjoitukset eroavat sisällöllisesti täysin toisistaan ja ovat todennäköisesti pseudepigrafisia.


title: Pietari (apostoli)

text: Varhaisissa kristillisissä lähteissä Pietari mainitaan useasti. Esimerkiksi 180-luvulta peräisin olevassa ensimmäisessä tunnetussa luettelossa paaveista mainitaan Pietari. Kirjoitus itse on piispa Irenaeuksen käsialaa:


title: Dave Edmunds

text: Dave Edmunds (s. 15. huhtikuuta 1944 Cardiff, Wales) on brittiläinen kitaristi, laulaja ja tuottaja. Hänen tyylinsä on vaihdellut 1950-luvun henkisestä rock'n'rollista bluesiin ja uuteen aaltoon.


title: Dave Edmunds

text: Edmunds oli 1960-luvulla bluesia soittaneen ja klassisia teoksia rockiin sovittaneen Love Sculpture -yhtyeen keulahahmo. Aram Hatsaturjanin "Sapelitanssi" ("Sabre Dance") oli yhtyeen tunnetuin klassisen teoksen versio. Yhtyeen hajottua Edmunds teki listoilla menestyneen singlen "I Hear You Knocking", mikä oli versio Smiley Lewisin bluesklassikosta. Toimittuaan tuottajana hän, tuotettuaan muutaman Phil Spector -tyyppisen singlen ("Baby I Love You" ja "Born To Be With You") kiinnostui 1970-luvun alun karkeasointisesta pub rockista, kuten Brinsley Schwarz, Ducks Deluxe ja The Flamin' Groovies. Hänen oma sooloalbuminsa tältä ajalta, "Subtle As A Flying Mallet", oli tyyliltään samanlainen.


title: Dave Edmunds

text: Yhteistyö Brinsley Schwarzin kanssa johti yhteistyöhön Nick Lowen kanssa. Sopimussyistä he eivät voineet levyttää Lowen Rockpile-yhtyeen nimissä ennen vuotta 1980, joten he julkaisivat soololevyt yhtyeensä säestämänä. Tuona aikana Dave Edmundsilla oli suurimmat hittinsä: Elvis Costellon käsialaa oleva "Girls Talk", "I Knew The Bride" sekä "Queen Of Hearts". Levytettyään ensimmäisen albuminsa "Seconds Of Pleasure" Rockpilen nimellä yhtye hajosi. Suomessa Rockpile ehti esiintyä Ruisrockissa vuonna 1980. Edmunds teki 1980-luvulla yhteistyötä ja tuottamista useiden artistien kanssa, kuten Paul McCartney, The Stray Cats sekä The Fabulous Thunderbirds.


title: Dave Edmunds

text: Nykyisin Edmunds asuu Los Angelesissa osittain eläkkeellä lähinnä huonon terveytensä vuoksi, julkaisten albumin tai keikkaillen silloin tällöin. Hänen kanssaan on työskennellyt valtava määrä artisteja legendoista vähäisempiin rockin tekijöihin.


title: Andreas (apostoli)

text: Andreas ( "andreas", "miehekäs") oli Uuden Testamentin mukaan yksi Jeesuksen opetuslapsista ja apostoleista. Hän oli alun perin Johannes Kastajan opetuslapsi, apostoli Pietarin veli. Johanneksen evankeliumin mukaan hän oli kotoisin Betsaidasta, mutta synoptisista evankeliumeista on ymmärrettävissä asuinpaikan olleen Kapernaum. Evankeliumeissa hänet esitetään yhtenä Jeesuksen läheisimmistä opetuslapsista, joskin Luukkaan evankeliumissa ja Apostolien teoissa hänet mainitaan vain opetuslapsien nimiluettelossa. Kristillisen perimätiedon mukaan Andreas kuoli marttyyrinä vinolla ristillä, jollaista kutsutaan hänen mukaansa Andreaan ristiksi.


title: Andreas (apostoli)

text: Andreasta pidetään Skotlannin suojelupyhimyksenä ja Skotlannin lipun risti kuvaakin Andreaksen ristiä. Pyhän Andreaksen päivää vietetään 30. marraskuuta sekä itäisessä että läntisessä kirkkokunnassa ja se on lisäksi Skotlannin kansallispäivä. Ennen vuotta 1774 se oli Suomessakin pyhäpäivä.


title: Juudas Iskariot

text: Juudas Iskariot (; "Juuda, mies Keriotista") oli kristinuskon pyhän kirjan Raamatun mukaan yksi Jeesuksen kahdestatoista opetuslapsesta. Synoptisista evankeliumeista on päätelty hänen kuolleen pääsiäisenä. Kanonisissa evankeliumeissa hänet esitetään kavaltajana, jonka teon Jeesus tiesi ennalta. Evankeliumien kirjoittajat viittaavat häneen lisämääreellä "se, joka hänet kavalsi". Sen sijaan gnostilaisten parista löytyi myös toisenlaisia näkemyksiä, joista tunnetuin on Juudaksen evankeliumi.


title: Juudas Iskariot

text: Synoptisten evankeliumien mukaan Juudas valittiin opetuslapseksi yhdessä muiden opetuslasten kanssa. Jeesus kutsui omasta halustaan Juudaksen opetuslapseksi. Opetuslapset kutsuttiin olemaan Jeesuksen seurassa, saarnaamaan ja karkottamaan saastaisia henkiä.


title: Juudas Iskariot

text: Johanneksen evankeliumin mukaan Juudas oli opetuslasten rahakukkaron haltija. Marian voidellessa Jeesuksen jalkoja kalliilla voiteella nardusöljyllä Juudas esitti voiteen myynti-idean. Myymisestä saadut rahat olisi jaettu köyhille. Tätä hän esitti Johanneksen mukaan tosiasiassa siksi, että oli varas, joka otti osan yhteisistä rahoista itselleen. Voiteen hinta 300 denaria vastasi silloin työmiehen vuoden palkkaa.


title: Juudas Iskariot

text: Raamatun mukaan opetuslapset olivat ennen kavallusta yhteisellä aterialla. Jeesus sanoi osallistuville opetuslapsille, että yksi heistä kavaltaa hänet. Monet opetuslapset kyselivät häneltä: "en kai se ole minä?" Jeesuksen annettua leivänpalan Juudakselle Saatana meni häneen ennen kavaltamista. Juudas palasi Jeesuksen seuraan mukanaan kiinniottajia. Juudas antoi Jeesukselle suudelman merkiksi kiinniottajille, kenet heidän pitäisi vangita.


title: Juudas Iskariot

text: Matteuksen evankeliumin mukaan Juudas sai kavalluksesta palkkioksi kolmekymmentä hopearahaa. Rahamäärä teon motiiviksi on asetettu kyseenalaiseksi, sillä 30 hopearahaa ei ollut suuri rahamäärä niihin aikoihin. Kolme muuta kanonista evankeliumia ei mainitse rahapalkkiota.


title: Juudas Iskariot

text: Kavalluksen jälkeen Juudas katui tekoaan kuultuaan, että Jeesus oli tuomittu kuolemaan. Apostolien teoissa Juudas "suistui alas ja pakahtui keskeltä, niin että kaikki hänen sisälmyksensä valuivat ulos" ja Matteuksen evankeliumissa "hän paiskasi hopearahat temppeliin, lähti sieltä, meni pois ja hirttäytyi". Johanneksen evankeliumissa ei Juudaan kuolemaa mainita.


title: Juudas Iskariot

text: Koska Juudaan kuolema kuvataan eri tavoilla eri raamatunkohdissa, saattaa niissä Thomas Mannfred Carlssonin mukaan objektiivisen, uskonnollisesti sitoutumattoman henkilön silmissä olla ristiriitaisia piirteitä.


title: Juudas Iskariot

text: Gnostilaisessa Juudaksen evankeliumissa esitetään, ettei Juudas olisikaan kavaltanut Jeesusta vaan luovutti hänet Jeesuksen pyynnöstä.


title: Juudas Iskariot

text: Juudasta on yleensä pidetty kielteisenä hahmona kristillisessä kulttuurissa, esimerkiksi Danten "Jumalaisessa näytelmässä" Juudas on sijoitettu helvetin alimpaan osaan Saatanan hampaisiin jatkuvasti pureskeltavaksi.


title: Juudas Iskariot

text: Suomalaisessa nykykirjallisuudessa Juha-Pekka Koskinen antaa kirjassaan "Viisi todistajaa" Juudakselle puuheenvuoron, jossa tämän toiminta ja motiivit saavat uuden näkökulman.


title: Juudas Iskariot

text: Sanana "Juudas" on vakiintunut yleiseen kielenkäyttöön merkitsemään petturia, hylkääjää ja kavaltajaa. Sanaan ei liity läheskään aina uskonnollista merkitystä. Näin on esimerkiksi suomen ja englannin kielissä.


title: Robert F. Kennedy

text: Robert Francis Kennedy (20. marraskuuta 1925 Brookline, Massachusetts – 6. kesäkuuta 1968 Los Angeles, Kalifornia) oli yhdysvaltalainen poliitikko. Hän toimi Yhdysvaltain oikeusministerinä veljensä, presidentti John F. Kennedyn hallituksessa vuosina 1961–1964. Sen jälkeen hän toimi Yhdysvaltain senaattorina New Yorkista vuodesta 1965 kuolemaansa saakka 1968.


title: Robert F. Kennedy

text: Kennedy pyrki demokraattisen puolueen presidenttiehdokkaaksi vuoden 1968 vaaleihin. Hänet murhattiin 6. kesäkuuta 1968 kesken vaalikampanjansa.


title: Robert F. Kennedy

text: Robert Francis Kennedy syntyi 20. marraskuuta 1925 Brooklinessa Massachusettsissa Kennedyn sukuun Rose ja Joseph P. Kennedyn seitsemäntenä lapsena yhdeksästä.


title: Robert F. Kennedy

text: Kennedy valmistui Miltonin akatemiasta Massachusettsissa. Hän palveli Yhdysvaltain laivaston reservissä vuosina 1944–1946. Hän valmistui Harvardista vuonna 1948 ja Virginian yliopiston lakikoulusta vuonna 1951.


title: Robert F. Kennedy

text: Kennedy hyväksyttiin vuonna 1951 Massachusettsin lakimieskuntaan. Hän työskenteli aluksi asianajajana oikeusministeriön rikosjaostossa vuosina 1951–1952 ja sen jälkeen avustavana lakimiehenä ja myöhemmin johtavana lakimiehenä valtionhallinnossa kuten senaatissa ja erilaisissa komiteoissa. Hän työskenteli senaattori Joseph McCarthyn johtamassa tutkimuskomiteassa mutta erosi kuuden kuukauden jälkeen ja myöhemmin tuomitsi McCarthyn kommunistietsinnät Yhdysvaltain armeijassa. Kennedy työskenteli myös ammattiliittojen korruptiota tutkineessa komiteassa ja paljasti Teamstersin Jimmy Hoffan ja David Beckin väärinkäytökset.


title: Robert F. Kennedy

text: Robert Kennedy toimi veljensä John F. Kennedyn senaatinvaalikampanjan päällikkönä vuonna 1952 ja presidentinvaalikampanjan päällikkönä vuonna 1960. Presidentiksi valittu John F. Kennedy nimitti Robert Kennedyn Yhdysvaltain oikeusministeriksi. Siinä virassa Kennedy toimi tammikuusta 1961 irtisanoutumiseensa asti syyskuussa 1964, jolloin hän aloitti oman vaalikampanjansa senaattiin.


title: Robert F. Kennedy

text: Oikeusministerinä Kennedy taisteli Yhdysvaltain järjestäytynyttä rikollisuutta vastaan, ja hänen kaudellaan järjestäytyneeseen rikollisuuteen liittyvien tuomioiden määrä maassa nousi yhdeksänkertaiseksi. Kennedy ajoi myös afroamerikkalaisten kansalaisoikeuksia edistämällä heidän äänestämistään, koulunkäyntiään mustien ja valkoisten yhteisissä kouluissa sekä yleisten majapaikkojen käyttöään. Kennedy oli myös presidentin tärkein neuvonantaja ja luotettu mies. Kuuban ohjuskriisin aikana hän neuvotteli Neuvostoliiton kanssa neuvosto-ohjusten poistamisesta Kuubasta. Robert Kennedy kirjoitti Kuuban kriisistä kirjan "Kolmetoista päivää", josta on myöhemmin tehty elokuva.


title: Robert F. Kennedy

text: Kennedy valittiin Yhdysvaltain senaattiin New Yorkin osavaltiosta demokraattina marraskuussa 1964. Hänen aloitteestaan New Yorkissa pantiin alulle useita projekteja esimerkiksi köyhien lasten ja vammaisten opiskelijoiden tukemiseksi sekä Brooklynin köyhien alueiden elinolojen ja työmahdollisuuksien parantamiseksi. Kennedy kävi puhumassa ihmisoikeuksien puolesta Itä-Euroopassa, latinalaisessa Amerikassa ja Etelä-Afrikassa. Hän oli aluksi tukenut presidentti Lyndon B. Johnsonin sotapolitiikkaa Vietnamin sodassa mutta alkoi julkisesti kääntyä sitä vastaan vuonna 1966. Vuonna 1967 hän kehotti Johnsonia lopettamaan Pohjois-Vietnamin pommitukset.


title: Robert F. Kennedy

text: Kennedy ilmoitti maaliskuussa 1968 ryhtyvänsä tavoittelemaan demokraattien presidenttiehdokkuutta. Hän epäröi pitkään, oliko viisasta asettua istuvaa presidenttiä vastaan. Vasta kun senaattori Eugene McCarthy oli Vietkongin Tet-hyökkäyksen jälkeen voittanut New Hamphshiren esivaalit maaliskuussa 1968, Kennedy teki päätöksensä ja ilmoittautui kisaan. Pian tämän jälkeen Johnson ilmoitti, ettei pyrkisi toiselle varsinaiselle kaudelleen.


title: Robert F. Kennedy

text: Kun kolmas tärkeä ehdokas, varapresidentti Hubert Humphrey ei osallistunut esivaaleihin, kaksi Vietnamin sotaa vastustavaa liberaalia ehdokasta Kennedy ja McCarthy kamppailivat tasaveroisesti keskenään: McCarthy vetosi enemmän valkoiseen keskiluokkaan, Kennedy mustiin, latinoihin ja muihin vähemmistöihin, mutta samalla myös "lakia ja järjestystä" kaipaavaan valkoiseen työväenluokkaan.


title: Robert F. Kennedy

text: Vaalikampanjassaan Kennedy ilmoitti aikovansa rakentaa sillat amerikkalaisia erottavien kuilujen yli. Kennedy ehti voittaa Indianan, Nebraskan ja Kalifornian esivaalit.


title: Robert F. Kennedy

text: Kesken Kennedyn vaalikampanjan 5. kesäkuuta 1968 palestiinalainen kristitty Sirhan Sirhan ampui Kennedyä Ambassador Hotelissa Los Angelesissa. Sirhan sanoi tapahtumapaikalla tehneensä tekonsa maansa puolesta. Hän kertoi pidätyksen jälkeen päättäneensä kolme viikkoa aikaisemmin murhata aiemmin ihailemansa Kennedyn kuultuaan radiossa tämän lupaavan Israelille sotilaslentokoneita.


title: Robert F. Kennedy

text: Kennedy kuoli vammoihinsa ampumista seuranneena yönä 6. kesäkuuta. Hänen ruumiinsa lennätettiin New Yorkiin ja sielunmessun jälkeen kuljetettiin junalla haudattavaksi veljensä John F. Kennedyn viereen Arlingtonin sotilashautausmaalle Washingtoniin. Presidentti Johnson julisti hautajaisia seuranneen päivän kansalliseksi surupäiväksi.


title: Robert F. Kennedy

text: Murhasta tuomittu Sirhan Sirhan istuu yhä elinkautistaan Kaliforniassa. Sirhanin viimeisin armahdushakemus hylättiin helmikuussa 2016.


title: Robert F. Kennedy

text: Kennedy meni naimisiin Ethel Skakelin kanssa vuonna 1950. Heille syntyi 11 lasta.


title: Robert F. Kennedy

text: Nuorena lakimiehenä 1950-luvulla Robert Kennedy oli ajatuksiltaan varsin konservatiivinen. Hän esimerkiksi työskenteli oikeistolaisen senaattori Joseph McCarthyn alaisena sekä ammattiliittojen korruption tutkimuskomiteassa. Oikeusministeriksi nimityksensä myötä hän kääntyi kuitenkin vasemmalle ja ryhtyi tukemaan kansalaisoikeusliikettä sekä vähemmmistöjen ja köyhien asiaa. Hän kääntyi myös vastustamaan Vietnamin sotaa. Viimeisenä vuonna ennen kuolemaansa hän ilmaisi kirjeissään halunsa lakkauttaa kuolemanrangaistus.


title: Edward M. Kennedy

text: Edward Moore ”Ted” Kennedy (22. helmikuuta 1932 – 25. elokuuta 2009) oli yhdysvaltalainen demokraattipoliitikko ja Massachusettsin senaattori. Hän oli Joseph P. Kennedyn nuorin poika. John F. Kennedy ja Robert Kennedy olivat hänen veljiään. Hänellä oli yhteensä kahdeksan sisarusta. Kennedy oli aviossa kahteen kertaan ja hänellä oli kolme lasta.


title: Edward M. Kennedy

text: Ted Kennedy valittiin senaattiin vuonna 1962 veljensä John F. Kennedyn ollessa presidenttinä. Hän toimi Yhdysvaltain senaattorina 47 vuotta. Hänen palvelusaikansa on maan historian neljänneksi pisin. Vain Robert Byrd, Daniel Inouye ja Strom Thurmond ovat olleet senaattoreina pidempään. Kennedy valittiin vuoden 2006 senaatin vaalissa jatkamaan lähes 70 prosentin kannatuksella. Myös hänen nuorin poikansa Patrick Joseph Kennedy on poliitikko ja toimi Yhdysvaltain edustajainhuoneen jäsenenä.


title: Edward M. Kennedy

text: Veljiensä kuoleman jälkeen Ted nousi Kennedyn klaanin keulahahmoksi. Presidenttiehdokkuuteen asti Ted Kennedy ei koskaan yltänyt. Vuoden 1972 presidentinvaaleihin hän ei Chappaquiddickin skandaalin vuoksi voinut osallistua, mutta vuoden 1980 vaaleissa mahdollisuudet näyttivät aluksi erittäin hyviltä ja hän asettui ehdokkaaksi istuvaa presidenttiä vastaan. Aivan alussa Ted tuntuikin ottavan Presidentti Carterista jopa luovutusvoiton demokraattien presidenttiehdokkuuskisassa, mutta toisin kävi. Hän hävisi demokraattien esivaalit istuvalle presidentille Jimmy Carterille, joka taas hävisi lopullisissa vaaleissa Ronald Reaganille. Kennedy ei pyrkinyt enää vuosien 1984 ja 1988 vaaleissa ehdolle, vaikka yleisesti näin ajateltiin tapahtuvan. Vuoden 1980 vaalien jälkeen hän sanoi:


title: Edward M. Kennedy

text: Kuningatar Elisabet löi senaattori Edward Kennedyn ritariksi tämän ansioista Yhdysvaltain ja Pohjois-Irlannin suhteiden kehittämisessä.


title: Edward M. Kennedy

text: Vuonna 1964 Kennedy joutui lento-onnettomuuteen, jossa lentäjä ja yksi matkustaja saivat surmansa. Edward Kennedy loukkaantui vakavasti ja taisteli vaimonsa Virginia Joan Bennettin avustuksella vaalikampanjansa voiton sairaalasta käsin.


title: Edward M. Kennedy

text: Vuonna 1969 hän joutui auto-onnettomuuteen, jossa hänen sihteerinsä Mary Jo Kopechne menehtyi Chappaquiddick Islandilla. Tapaus aiheutti maan laajuisen skandaalin sillä Kennedy ilmoitti onnettomuudesta vasta seuraavana päivänä eikä poliisin esitutkintaa aloitettu onnettomuuspaikalla kuin vasta seuraavana päivänä. On huhuttu että Kennedy ajoi alkoholin vaikutuksen alaisuudessa. Lisäksi sihteeri Kopechnen epäiltiin olevan raskaana Kennedylle. Kennedy joutui huonoon valoon ja se ehkä selittää miksi hän ei asettunut ehdolle vuoden 1972 presidentinvaaleissa.


title: Edward M. Kennedy

text:
Kennedy erosi vaimostaan Joan Bennett Kennedystä vuonna 1982. Hän avioitui uudelleen 1990-luvulla Victoria Reggie Kennedyn kanssa.
Hänellä on ensimmäisestä avioliitosta kolme lasta: Kara Kennedy Allen (1960–2011), joka kuoli sydänkohtaukseen kuntosalilla. Hän oli sairastanut keuhkosyöpää vuodesta 2003. Edward M. Kennedy, Jr (1961-), jonka jalka jouduttiin amputoimaan nuorena sekä Patrick J. Kennedy (1967-), joka toimi Yhdysvaltain kongressiedustaja vuoteen 2010 saakka.


title: Edward M. Kennedy

text: Kennedyllä todettiin pahanlaatuinen aivokasvain toukokuussa 2008. Hän sai 20. tammikuuta 2009 sairauskohtauksen Barack Obaman virkaanastujaisjuhlallisuuksiin liittyneellä lounaalla, ja hänet kiidätettiin sairaalaan. Tutkimusten jälkeen lääkärit arvioivat kohtauksen johtuneen rasituksesta.


title: Edward M. Kennedy

text: Ted Kennedy kuoli 25. elokuuta 2009 aivosyöpään.


title: Edward M. Kennedy

text: Kennedy oli kuollessaan 77-vuotias. Kasvain havaittiin reilu vuosi ennen kuolemaa ja jo silloin tiedettiin, että senaattorin ennuste on huono. Kennedy hautajaisia vietettiin Bostonissa suuren joukon läsnä ollessa. Bostonissa pidetyssä hautajaismessussa oli koolla mittava joukko Yhdysvaltain politiikan eliittiä. Perheen ja suvun lisäksi paikalla olivat presidentti Barack Obama, ex-presidentit Jimmy Carter, Bill Clinton ja George W. Bush, 80 entistä tai silloista senaattoria, varapresidentti Biden, 3 entistä varapresidenttiä ja useita korkeimman oikeuden tuomareita. Kennedyn ruumis lennätettiin sateisesta Bostonista Washingtoniin. Ruumissaattue kulki Washingtonin keskustan läpi Capitol-kukkulan eli senaattorin pitkäaikaisen työpaikan kautta. Katujen varsilla oli tuhansia ihmisiä jättämään jäähyväisensä kunnioitetulle senaattorille. Hänet laskettiin haudan lepoon lauantai illalla Arlingtonin sotilashautausmaalle. Ted Kennedyn viimeinen lepopaikka on hyvin lähellä kahden salamurhatun veljen, John ja Robert Kennedyn hautoja. Elämänsä aikana Ted Kennedy kävi usein veljiensä haudoilla. Hänen nähtiin viipyvän siellä pitkään ja keskustelevan haudoilla vierailevien turistien kanssa. Kennedyn kuollessa hänen sukunsa kirjoitti tiedotteen:


title: Edward M. Kennedy

text: Republikaani Scott Brown valittiin hänen seuraajakseen senaattiin tammikuussa 2010. Pitkään huhuttiin jonkun Kennedyn uuden sukupolven henkilön ottavan Tedin paikan, mutta lopuksi kukaan heistä ei asettunut ehdolle.


title: Edward M. Kennedy

text: Ted Kennedyn vaalihistoriaa. Hän toimi Massachusettsin senaattorina (1962-2009) kuolemaansa saakka, jolloin hän oli toiseksi pisimpään virassa ollut senaattori.


title: Edward M. Kennedy

text: Massachusettsin Yhdysvaltain demokraattinen puolueen esivaalit, 12. syyskuuta 1962:


title: Edward M. Kennedy

text: Massachusettsin Senaattorin vaalit Yhdysvaltain kongressiin 1962:


title: Edward M. Kennedy

text: Massachusettsin Senaattorin vaalit Yhdysvaltain kongressiin, 1964


title: Edward M. Kennedy

text: Massachusettsin Senaattorin vaalit Yhdysvaltain kongressiin, 1970


title: Edward M. Kennedy

text: Massachusettsin Yhdysvaltain demokraattinen puolueen esivaalit 1976


title: Edward M. Kennedy

text: Massachusettsin Senaattorin vaalit Yhdysvaltain kongressiin, 1976


title: Edward M. Kennedy

text: Massachusettsin Senaattorin vaalit Yhdysvaltain kongressiin, 1982


title: Edward M. Kennedy

text: Massachusettsin Senaattorin vaalit Yhdysvaltain kongressiin, 1988


title: Edward M. Kennedy

text: Massachusettsin Yhdysvaltain demokraattinen puolueen esivaalit 1994


title: Edward M. Kennedy

text: Massachusettsin Senaattorin vaalit Yhdysvaltain kongressiin, 1994


title: Edward M. Kennedy

text: Massachusettsin Yhdysvaltain demokraattinen puolueen esivaalit 2000:


title: Edward M. Kennedy

text: Massachusettsin Senaattorin vaalit Yhdysvaltain kongressiin, 2000:


title: Edward M. Kennedy

text: Massachusettsin Senaattorin vaalit Yhdysvaltain kongressiin, 2006


title: Edward M. Kennedy

text: Demokraattisen puoleen esivaalit 1980


title: Edward M. Kennedy

text: Demokraattisen puoleen esivaalit 1980 kokouspaikalla (Valitsijamiehet):


title: Taddeus

text: Pyhä Taddeus (kreikaksi "Thaddaios") tai Lebbeus oli Markuksen ja Matteuksen evankeliumien mukaan yksi Jeesuksen kahdestatoista opetuslapsesta ja apostoleista.


title: Taddeus

text: Hänet mainitaan Taddeus-nimellä Markuksen evankeliumissa, mutta Matteuksen evankeliumissa häntä kutsutaan nimellä Lebbeus, jonka lisänimi oli Taddeus. Kummassakin evankeliumissa hänet mainitaan vain opetuslapsien nimiluettelossa. Luukkaan ja Johanneksen evankeliumeissa sekä Apostolien teoissa nimeä Taddeus ei mainita.


title: Taddeus

text: Myös Luukkaan evankeliumissa ja Apostolien teoissa luetellaan apostolit nimeltä. Niissä ei kuitenkaan mainita Taddeusta, mutta kylläkin Juudas Jaakobin poika, jota Matteuksen ja Markuksen luetteloissa ei mainita. Tämän vuoksi kirkollinen perinne on päätynyt pitämään Taddeusta ja Juudas Jaakobin poikaa samana henkilönä. Hänestä onkin käytössä myös nimi Juudas Taddeus sekä vielä lisäksi Juudas pyhä.


title: Taddeus

text: Johanneksen evankeliumissa ei ole apostolien nimiluetteloa, mutta siellä mainitaan Juudas-niminen opetuslapsi, josta nimenomaan sanotaan, että kyseessä ei ollut Juudas Iskariot.


title: Taddeus

text: Varsinkin katolisessa kirkossa apostoli Juudas Taddeuksen on lisäksi yleensä oletettu olleen sama henkilö kuin Markuksen evankeliumissa mainittu Jeesuksen veli Juudas, jota pidetään myös Juudaan kirjeen kirjoittajana.


title: Taddeus

text: Roomalais-katolisen perinteen mukaan Juudas Taddeusta pidetään toivottomien tapausten suojelupyhimyksenä.


title: Taddeus

text: Katolisessa pyhimyskalenterissa Simon Kananeuksen ja Juudas Jaakobin pojan yhteinen muistopäivä on 28. lokakuuta. Ennen vuotta 1774 sitä vietettiin Suomessakin pyhäpäivänä..


title: Simon Kananeus

text: Simon Kananeus eli Simon Kiivailija oli synoptisten evankeliumien ja Apostolien tekojen mukaan yksi Jeesuksen kahdestatoista opetuslapsesta ja apostoleista. Johanneksen evankeliumissa häntä ei mainita. Hänellä oli lisänimi erotukseksi Simon Pietarista, ja häntä kutsuttiin Kananeukseksi Matteuksen ja Markuksen evankeliumeissa, ja Kiivailijaksi (selootti) Luukkaan evankeliumissa ja Apostolien teoissa


title: Simon Kananeus

text:
Luukkaan evankeliumissa ja Apostolien teoissa käytetty lisänimi ”kiivailija” kirjoitetaan kreikankielisessä Westcott-Hortin laitoksessa ζηλωτης, joka translitteroituna on ”zelotes”. Saman laitoksen mukaan Markuksen ja Matteuksen evankeliumeissa käytetty lisänimi ”kananeus” on kreikan kielellä Κανανιτης, ja se on meidän kirjaimistoomme muutettuna ”kananites”
. Kanaanites tarkoittaa Kaanaanmaalla asuvia, kanaanilaisia, joita olivat muun muassa foinikialaiset. Sana zelotes taas tarkoittaa selootteja, Rooman valtaa vastustaneista kapinallisia, "kiivailijoita", joilla oli 1. vuosisadalla oma juutalainen puolue. Sanaa selootit on käyttänyt alkujaan historioitsija Josefus kirjassaan "Bellum Iudaicum" noin 75-79. Kirjan kronologian mukaan sanaa käytettiin ensimmäisen kerran vuoden 63 paikkeille sijoittuvien tapahtumien yhteydessä.
Sen perusteella on epäilty, että vielä vuonna 30 ei puoluetta tällä nimellä tunnettu. Tässä mielessä Josefusta tukisi myös Raamattu, jossa ei tällaisesta puolueesta ole mainintaa. On esitetty, että lisänimen "Kiivailija" (selootti) olisi antanut Simonille vasta evankeliumin kirjoittaja.
Catholic Encyclopediassa mainitaan, että apostoli Simon Kananeuksen on myös arveltu olleen sama henkilö kuin Markuksen evankeliumissa mainittu Jeesuksen veli, joka katolisen käsityksen mukaan itse asiassa olikin Jeesuksen serkku tai Joosefin poika edellisestä avioliitosta.


title: Simon Kananeus

text: Simon Kananeus mainitaan Raamatussa vain apostolien nimiluetteloissa, mutta hänen myöhemmistä vaiheistaan on olemassa useita, osittain ristiriitaisiakin perimätietoja ja legendoja. Hänen on kerrottu saarnanneen evankeliumia muun muassa Palestiinassa, toisten tietojen mukaan myös Pohjois-Afrikassa, erityisesti Mauretanian provinssissa (nyk. Marokossa ja Egyptissä, sekä lisäksi Persiassa, Armeniassa ja Britanniassa.


title: Simon Kananeus

text: Erään kristillisen perimätiedon mukaan Simon Kiivailija olisi syntynyt Galilean Kaanaassa, ja hän olisi ollut sulhasena Kaanaan häissä, joissa Jeesus muutti veden viiniksi. Johanneksen evankeliumista, joissa häistä kerrotaan, morsiamen ja sulhasen nimiä ei kuitenkaan mainita.


title: Simon Kananeus

text: Myös Simonin kuolemasta on olemassa useita keskenään ristiriitaisia tietoja. Hänet on mahdollisesti ristiinnaulittu tai toisten tietojen mukaan sahattu kappaleiksi, Hänen kuolinpaikkanaan mainitaan eri lähteissä muun muassa Jerusalem, Britannian Lincolnshire ja Abhasia.. Etiopian kristityt ovat väittäneet, että hänet ristiinnaulittiin Samariassa, kun taas Justus Lipsiuksen mukaan hänet surmattiin Suanirissa Persiassa sahaamalla hänet kahtia. Moses Chorensiksen mukaan hänet surmattiin Weriosphorassa Kaukasian Iberiassa. Toisten tietojen mukaan hän olisi kuollut luonnollisen kuoleman Mesopotamian Edessassa.


title: Simon Kananeus

text: Koska Simon on väitetty sahatun kahtia, hänen attribuuttinaan kirkollisessa taiteessa on usein saha.


title: Simon Kananeus

text: Rockoopperassa "Jesus Christ Superstar" Simon Kiivailija yrittää taivutella Jeesuksen nostattamaan kansan vihat roomalaisia miehittäjiä vastaan.


title: Simon Kananeus

text: Stephen Adly Guirgisin näytelmässä "The Last Days of Judas Iscariot" Simon Kiivailija toimii todistajana Juudas Iskariotin puolesta kiirastulessa.


title: Simon Kananeus

text: Televisiosarjassa "Jeesus Nasaretilainen" hänet kuvataan selottina ennen kuin hän liittyi apostoleihin.


title: Simon Kananeus

text: Katolisessa pyhimyskalenterissa Simon Kananeuksen ja Juudas Jaakobin pojan yhteinen muistopäivä on 28. lokakuuta. Sen mukaisesti päivä on myös Simon ja Simonin nimipäivä, ja ennen vuotta 1774 sitä vietettiin Suomessakin pyhäpäivänä.. Sen sijaan ortodoksisessa kirkossa Simon Kananeuksen muistopäivä on 10. toukokuuta.


title: Tuomas (apostoli)

text:
Tuomas eli Judas Didymos Tuomas tai Juudas Tuomas (, ) oli Uuden Testamentin mukaan yksi Jeesuksen kahdestatoista opetuslapsesta ja apostoleista. Hänen nimensä Tuomas tarkoittaa arameaksi "kaksosta" (Tau'ma), kuten myös Didymos (Joh. 11:16), joka on kreikkaa.
Hänet mainitaan synoptisissa evankeliumeissa ja Apostolien teoissa vain opetuslapsien nimiluetteloissa , mutta Johanneksen evankeliumissa hänet tunnetaan "epäilevänä Tuomaana" joka ei uskonut Jeesuksen ylösnousseen, ennen kuin kosketti tämän haavoja (Joh. 20:24–25). Tuomaan attribuutti on suorakulma, sillä perimätiedon mukaan hän rakensi kuninkaalle palatsin Intiassa. Hänet esitetään taiteessa usein pohtivassa asennossa, toisinaan keihään kera.


title: Tuomas (apostoli)

text: Tuomaan alkuperästä, perhesuhteista tai yhteiskunnallisesta asemasta ei ole tietoja. Hän esiintyy kuitenkin joissakin Johanneksen evankeliumin osissa. Sen mukaan opetuslapset vastustivat Jeesuksen päätöstä palata Juudeaan juuri Lasaruksen kuoleman jälkeen. Juutalaiset olivat yrittäneet kivittää Jeesuksen siellä. Jeesus oli päättäväinen, mutta Tuomas sanoi viimeisen sanan: "Mennään vain, kuollaan kaikki yhdessä." Jotkut tulkitsevat tämän enteilevän Paavalin teologista käsitettä "Jeesuksen mukana kuoleminen".


title: Tuomas (apostoli)

text: Johanneksen evankeliumin mukaan Tuomas osallistuu aktiivisesti keskusteluun myös viimeisellä ehtoollisella (Joh. 14:3–7). Jeesus vakuuttaa oppilapsilleen näiden tietävän, minne hän on menossa, mutta Tuomas vastustaa sanoen, etteivät he tätä tiedä. Jeesus vastaa tähän sekä Filippuksen pyyntöön yksityiskohtaisella selvityksellä suhteestaan Isään.


title: Tuomas (apostoli)

text: Tuomaan parhaiten tunnettu esiintyminen Uudessa testamentissa on Joh. 20:24–29. Siinä hän epäilee Jeesuksen ylösnousemusta ja vaatii uskokseen saada koskettaa Jeesuksen haavoja. Samasta aiheesta on myös kuvituksena oleva Gerard van Honthorstin maalaus 1600-luvulta. Tämä tarina on taustana sanonnalle ""epäilevä Tuomas"". Nähtyään Jeesuksen elävän – Raamatusta ei ilmene, koskiko Tuomas todella Kristuksen haavoja – Tuomas tunnusti uskonsa Jeesukseen: "Minun Herrani ja minun Jumalani" (Joh. 20:24–29). Tämän johdosta häntä kutsutaan myös nimellä ""uskova Tuomas"".


title: Tuomas (apostoli)

text: Tuomaan henkilöllisyys on ollut ja on edelleenkin epävarma.Nag Hammadista löydetty Tuomaan evankeliumi alkaa: "Nämä ovat ne salaiset lauselmat, jotka Jeesus eläessään puhui ja jotka Didymos Juudas Tuomas kirjasi muistiin." Syyrialaisen perimätiedon mukaan Tuomaan täysi nimi oli Juudas Tuomas. Jotkut ovat nähneet Tuomaan teoissa, jotka on kirjoitettu Itä-Syyriassa varhaisella 200-luvulla, tai ehkä jopa 100-luvun loppupuolella, merkkejä siitä, että Tuomas olisi ollut sama henkilö kuin apostoli Juudas Jaakobin poika. On kuitenkin huomattava, että Tuomaan tekojen ensimmäinen lause seuraa Apostolien tekoja ja erottaa toisistaan apostoli Tuomaan ja apostoli Juudaksen, Jaakobin pojan. Vain harvoissa teksteissä nimetään Tuomaan kaksonen, vaikka Nag Hammadin kirjastoon kuuluvassa Tuomas Kilvoittelijan kirjassa hänen sanotaan olleen itsensä Jeesuksen: "Kun on sanottu, että olet minun kaksoseni ja todellinen kumppanini, tutki itseäsi…"